HERO 'TUNDUKKAN PLAYBOY ITU' & TUNANG SELAMAT DIIJABKABUL

Pelakon utama drama 'Tundukan Playboy Itu', Hafidz Roshdi, 22, telah selamat diijabkabulkan dengan tunangnya, Nurul Shuhada Mat Shukri sekitar jam 11 pagi semalam di kediaman pihak perempuan di Perlis.

Berita gembira tersebut dikongsikan oleh Hafidz menerusi laman Instagramnya.

"Assalamualaikum WBT dan Salam Sejahtera Tuan-Tuan / Puan-Puan, pihak Media dan semua peminat yang dihormati. Alhamdulillah, syukur ke hadrat Allah SWT kerana dengan izinNya majlis pernikahan saya dengan Nurul Shuhada Binti Mat Shukri telah selamat dilangsungkan.

"Majlis yang diraikan secara sederhana ini berjalan dengan lancar dan sempurna pada jam 11.00 pagi, 30 April 2016 di Perlis dan telah dihadiri oleh keluarga dari kedua-dua belah pihak.

"Untuk makluman, saya dan Shu telah berkawan lebih dari 3 tahun iaitu sebelum saya menceburi bidang lakonan lagi. Kami berkenalan semasa sama-sama menuntut di Malaysia Science University di Shah Alam. Pada 30 November tahun lepas, kami telah bertunang dan merancang untuk berkahwin pada tahun ini.

"Mungkin pengumuman ini sedikit sebanyak memberikan kejutan kepada semua tetapi jodoh kami telah tiba. Maka saya mohon kepada semua agar mendoakan perkahwinan kami bahagia sehingga ke akhirnya.

"Keputusan ini dibuat setelah kedua-dua belah keluarga berbincang dan bersetuju untuk melangsungkan majlis ini. Majlis pada 30 April ini adalah majlis di pihak keluarga pengantin perempuan dan majlis di pihak keluarga saya pula akan dimaklumkan kemudian. Terima kasih yang tidak terhingga kepada semua di atas sokongan. Wassalaam," umumnya di laman IG.

Tahniah kami ucapkan!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ALBUM BARU FREDO HUJUNG 2011

Mohd Amani Abdullah atau lebih dikenali sebagai Fredo dikatakan akan muncul dengan album terbarunya pada hujung 2011 ini.
 "Album barunya itu akan memuatkan sebanyak 10 buah lagu termasuklah dua 'single' yang pernah dirakamkan pada tahun lalu iaitu Kasih Berubah (duet dengan Doul) dan Ratu Hatiku (nyanyian asal kumpulan Atomic Power).
 "Tahun lalu, saya telah muncul dengan dua “single” lagu iaitu Kasih Berubah dan Ratu Hatiku. tetapi tahun ini saya mahu menerbitkan sendiri album baru saya sebagai tanda kemunculan baru.
 "Konsep album pada kali ini lebih bercirikan dengan mainan alunan muzik seperti penyanyi antarabangsa, Santana dan saya harap ia dapat diterima ramai," ujarnya dipetik sebagai berkata.
 "Saya juga memuatkan lagu-lagu lama yang pernah popular dahulu seperti Rinduku Meneruskan Percintaan, Balada Lagu Cinta dan Berumah Tangga dengan menggubahnya kepada susunan muzik yang baru.
 "Sebenarnya album ini juga khas buat peminat-peminat saya yang masih lagi menyokong saya sehingga sekarang. Sebab itu saya menyanyikan semula lagu-lagu popular itu.
 "Saya juga akan berduet dengan anak perempuan saya, Awin, yang berjudul Impianku dalam album tersebut," tambahnya.


INI NASIHAT 'PADU' NABILA HUDA UNTUK CAPRICE

"Cap.. cap.. Apa kau buat ni dik. Hancur hidup. Hancur future sebab kebodohan kau. Kita biar terkenal sebab bakat,kebijaksanaan dan kebaikan yang kite buat. Jangan terkenal sebab kebodohan atau kesilapan berulang yang kite buat dalam hidup.

"Mesti ada sebab kenapa Allah tak buka jalan tu. Yang nak buka aib orang tu kenapa. Kau beria nak menyatukan sebelum ini, end up kau pula nak memecah belahkan sesama Islam," antara petikan di Twitter dimana pelakon Nabila Huda yang menyifatkan tindakan penyanyi rap Caprice itu hanya menghancurkan masa depannya.

Sejak semalam hangat diperkatakan di media sosial kontroversi mengenai Caprice susulan konflik yang berlaku antaranya dengan pendakwah terkenal, Ustaz Ebit Lew.

Dalam perkongsian tersebut, Nabila atau lebih mesra dipanggil Abil turut meminta supaya Caprice reda sekiranya tidak diberi peluang untuk memasuki sempadan Gaza kerana pasti ada sebab di sebalik apa yang berlaku.

Klik untuk gambar besar

Menerusi satu lagi status, Abil turut menasihatkan artis di luar sana supaya menjaga adab, sentiasa rendah diri dan tidak bersikap kurang ajar. Kata Abil lagi, inilah masalah sering berlaku dimana seseorang itu akan lupa diri apabila jadi terkenal dan perhatian ramai.

Tidak hanya setakat itu, Abil turut memuat naik status berbaur sindiran terhadap Caprice mengenai pendedahannya mengambil ubat tidur kerana usaha jihadnya diganggu pihak luar.

Terdahulu, Caprice mendedahkan akaun Instagram miliknya disekat Ebit Lew serta memberi bayangan bahawa pendakwah itu punca dia tidak dibenarkan memasuki Gaza.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ANAK (LELAKI) ITU DARAH DAGING SAYA....." - PU ABU JANJI TAK 'LEPAS TANGAN'

"Sejujurnya saya tak akan mengabaikan tanggungjawab sebagai seorang bapa terhadap anak saya nanti. Saya sudah menyediakan kelengkapan untuk Afini dengan membeli barangan bayi, itu belum termasuk duit nafkah.

"Anak itu darah daging saya, kemana sahaja dia pergi, darah saya tetap mengalir dalam tubuhnya. Sehingga urusan berkahwin dia nanti pun dia akan pelukan saya," demikian kata pendakwah muda program realiti Pencetus Ummah (PU), Abu Sufyan.

Beliau menjelaskan dia tidak akan sesekali melepaskan tanggungjawab sebagai seorang bapa terhadap anak yang bakal dilahirkan meskipun sudah bercerai dengan Ain 'Afini Latif.

Malah, dia yang dijangka menimang cahaya mata lelaki pada 10 Julai ini juga berjanji untuk mengutamakan segala keperluan bayi tersebut. Dalam pada itu, PU Abu memberitahu hubungan dia bersama Ain Afini berserta keluarga mertua kini dalam keadaan baik.

"Jika saya berjumpa dengan ayah Ain, kami berpeluk. Dengan Ain juga saya bersembang seperti biasa. Cuma saya minta orang ramai untuk menghormati bekas isteri saya itu. Saya tak mahu tambah tekanan kepada Ain," tuturnya.

Klik untuk gambar besar

Untuk makluman, Pu Abu atau nama penuhnya Abu Sufyan Mohd Mokhtar, 25, dan Ain 'Afini Latif, 23, bercerai di Mahkamah Rendah Syariah Klang pada Rabu lalu. Ain dijatuhkan dua talak kerana mereka pernah bercerai sebelum ini namun rujuk semula.

Sementara itu, Abu Sufyan sekali lagi diserang netizen selepas membuka ruangan komen di akaun Instagram (IG) miliknya. Menerusi entri di IGnya, PU Abu berkongsi gambar terkini ketika berbuka puasa bersama kanak-kanak daripada Pusat Jagaan Mahligai Kasih Zadut Taqwa.

"Terima kasih adik-adik dari Pusat Jagaan Mahligai Kasih Zadut Taqwa kerana menceriakan hari kami di @theloveatmatic," tulisnya.

Menerusi ruangan komen, rata-rata netizen yang digelar 'Bawang Rangers' telah menyerang ruangan komennya berkaitan isu rumah tangga yang dialami oleh PU Abu.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 FOTO: SAMBUT BIRTHDAY ANAK BERSAMA LAUDYA - ERRA FAZIRA DIPUJI

Pada Sabtu lalu (30 Mac), puteri tunggal kepada aktres jelita Erra Fazira iaitu Engku Aleesya baru saja menyambut ulang tahun kelahirannya yang ke-10. Sebagai ibu, Erra tidak ketinggalan memberikan ucapan dan juga titipan doa buat anak kesayangannya.

Kata Erra, tiada apa yang diharapkan melainkan Aleesya membesar dengan penuh kebahagiaan dan menjadi anak yang solehah. Luahan Erra itu dikongsi olehnya menerusi akaun Instagram miliknya beserta video momen bersama Aleesya.

"This date, 10 years ago... Allah decided to send a little bundle of joy to touch my heart and that happened!! All the hugs in the world aren't enough to describe how much my love for this "anugerah" grows each and everyday.. I thank Allah for sending me this beautiful "anugerah" ~ an angel that i call daughter...

"May Allah fill your life with endless happy moments, infinite success sayang and continue to bless you and protect you forever... Mom ❤ you very much shayanggg..! Love you more than words can say...😢. Moga jadi anak yg solehah.. dapat kita bersama di dunia dan di syurga kelak. Aminnnn. 💋❤😍🥰😘," tulisnya.

Klik untuk gambar besar

Di samping itu, Erra turut mengadakan majlis sambutan hari lahir anaknya yang dihadiri oleh bekas suaminya, Engku Emran Engku Zainal bersama isteri yang merupakan pelakon popular Indonesia, Laudya Cynthia Bella.

Melihat pada ruangan komen, ia telah dibanjiri dengan ucapan selamat hari lahir daripada rakan artis serta peminat. Netizen turut memuji kerendahan hati Erra dan Bella menyambut hari lahir Aleesya dengan penuh rasa kasih sayang.

Untuk makluman, Erra dan Emran pernah berkahwin pada tahun 2007 namun begitu jodoh mereka tidak berpanjangan apabila berpisah pada tahun 2014. Pasangan ini dikurniakan seorang cahaya mata perempuan, Engku Aleesya pada 30 Mac 2009.

www.myartis.com / Sumber & foto: Astro Gempak & Instagram Erra Fazira

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


35 GAMBAR - GELAGAT AARON AZIZ SEKELUARGA BERCUTI DI LONDON & PARIS

Baru-baru ini, Aaron Aziz sekeluarga telah pergi bercuti ke London dan Paris.

Menerusi gambar yang dikongsikan, salah seorang ahli Running Man iaitu Kang Gary pun turut bercuti bersama keluarga ini. Heh!

Jom lihat!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


7 GAMBAR - KEMESRAAN MISHA OMAR & FIROS

Gambar mesra Misha Omar bersama Firos Ezzwan Rossly, seorang juruterbang Penerbangan Malaysia (MAS) yang dimuat naik melalui Instagram. Tidak diketahui sama ada Misha dan Firos sudah bernikah senyap-senyap atau masih berstatus 'bertunang'... kerana kemesraan mereka bagaikan suami isteri layaknya.

Klik untuk imej besar...

Untuk info, Misha dan Firos telah mengikat tali pertunangan mereka pada 21 Februari 2012 yang lalu dalam satu majlis sederhana dan tertutup di Kubang Kerian, Kota Bharu, Kelantan. Dalam komen Misha sebelum ini, beliau mengakui bakal berkahwin pada 2013 apabila terpaksa menangguhkan perkahwinan yang dirancang sebelumnya.

Alasan Misha, Firos terlalu sibuk dengan tugasnya sebagai pilot. Heh.


DON BAKAL SAMAN FITNAH - LINDA RAFAR DAKWA DIMANIPULASI

Penyanyi Linda Rafar bakal disaman oleh badan bukan kerajaan (NGO) Delegation of Nurses (DON), gara-gara kes viral beliau mendakwa jururawat di hospital bersikap biadap dan tidak mengendahkan permintaannya untuk menukar cadar katil ibunya.

Dalam satu kenyataan yang dikeluarkan semalam, pihak mereka kini sedang mengumpul dana untuk proses mengambil tindakan undang-undang terhadap Linda demi menegakkan keadilan bagi jururawat.

"Berikutan dari kes viral yang disebarkan oleh seorang artis tempatan terhadap jururawat, terdapat jururawat yang kami dapati telah difitnah oleh artis tersebut tanpa sebarang bukti kukuh.

"Kami telahpun berhubung dengan mangsa fitnah dan bersetuju untuk membantu beliau membersihkan namanya. Jururawat terbabit juga sudah membuat laporan polis dan segala bukti telah di simpan.

"Artis berkenaan telah menuduh jururawat tersebut mengugut beliau dan memuatnaik gambar tertuduh (Jururawat) di akaun Instagramnya sedangkan tiada ugutan dibuat. Mangsa (jururawat) telah menerima kecaman dan ugutan selepas di viralkan tanpa bukti oleh artis berkenaan.

"Maka kami, Delegasi Jururawat Malaysia (DON) mewakili mangsa yang diviralkan dan difitnah oleh artis tersebut ingin memulakan kutipan dana bagi tujuan kos tuntutan undang-undang supaya insiden fitnah seperti ini tidak berlaku lagi di masa hadapan.

"Pihak peguam kami telah bersetuju untuk membuka fail saman terhadap individu tersebut bagi pihak si mangsa fitnah," tulis wakil kesatuan itu di Facebook mereka meminta orang ramai untuk menyumbang.

Dalam pada itu, Linda berkata kenyataan beliau sebelum ini dimanipulasi sehingga menimbulkan salah faham.

"Sekarang saya seorang dihina dan dikutuk oleh persatuan jururawat seluruh Malaysia. Saya tidak menyatakan semua jururawat. Mereka memanipulasikan kenyataan saya.

"Ramai lagi rakyat yang teraniaya. Mereka tiada peluang untuk bersuara. Allah Maha Adil. Jika bukan di dunia, akhirat menanti kebenaran," jelasnya.

Terdahulu, Linda menerusi Insta Stories di Instagramnya meluahkan rasa bengangnya terhadap layanan buruk diberikan sekumpulan jururawat di hospital di Shah Alam yang enggan membantu menukar cadar ibunya yang terkena najis.

Status itu menjadi viral dan mendapat pelbagai respon daripada netizen dan juga perhatian pihak Kementerian Kesihatan Malaysia (KKM).

Difahamkan pihak hospital sudah mengadakan pertemuan dengan Linda pada hari Jumaat lalu untuk cuba menyelesaikan isu berkenaan.

www.myartis.com / Sumber: Beautifulnara, Rotikaya, Harian Metro & Instagram Delegation Of Nurses

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KETIKA DI MAHKAMAH - PEGUAM PERSOAL LAYANAN ISTIMEWA DITERIMA NEELOFA & SUAMI

"Walaubagaimanapun, semuanya berubah pagi kelmarin apabila kedua tertuduh dibenarkan memasuki premis dengan eksklusif, melebihi berbanding ahli peguam sendiri. Kami mempersoalkan kedudukan tertuduh tersebut di bawah undang-undang sehingga mereka dibenarkan mendapat layanan istimewa itu.

"Menjadi tanggungjawab kami sebagai pengamal undang-undang untuk memastikan prinsip undang-undang sijaga dan tidak dimanipulasi oleh individu yang tidak patut diberi kepentingan," itulah kata pengadu yang mempersoalkan layanan istimewa yang diberikan kepada selebriti popular, Noor Neelofa dan suaminya, PU Riz semasa mereka muncul di mahkamah kelmarin.

Selepas pelbagai isu melanggar prosedur operasi standard (SOP) dan dakwaan tidak memakai pelitup muka, terbaru timbul pula satu cerita baru apabila peguam-peguam membuat aduan pada Jawatankuasa Peguam Negeri Sembilan mengenai layanan istimewa pasangan tersebut.

Klik untuk gambar besar

Aduan itu dikatakan mempersoalkan mengenai kenderaan pasangan itu yang dibenarkan memasuki ke dalam perkarangan mahkamah sementara individu lain perlu parkir di seberang jalan sebelum berjalan masuk sendiri ke dalam.

Menurut laporan New Strait Times, kenderaan yang dibenarkan parkir dalam premis mahkamah ialah milik staf, peguam, polis, pendakwaraya dan pengecualian kepada orang awam (merupakan kurang upaya).

Malah pengadu turut mendakwa bahawa ada sesetengah peguam yang dimarahi oleh pegawai keselamatan apabila mereka meminta untuk memasuki perkarangan mahkamah. Namun mereka patuh kepadanya bagi menghormati integriti institusi tersebut.

Tambah pengadu lagi, perlakuan ini bukan sahaja akan dipandang negatif oleh orang awam malah mahkamah juga akan terpalit sama dengan pandangan yang buruk.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI SARAH: "SPEND MORE TIME ON YOUR ELDEST... BABY TAK TAHU APA2 LAGI"

Baru sahaja melahirkan cahaya matanya yang kedua, isteri kepada pelakon dan pengarah filem terkenal Syamsul Yusof iaitu Puteri Sarah Liyana menerusi entri terbaru, memberitahu dia tidak mahu anak sulungnya terasa dipinggirkan dengan kehadiran adik baru.

"My babies ❤❤ Abang nenot is officially 1y 11months today ! Abang sayang betul dengan adik. Tak ada istilah jealous sebab kami terapkan kasih sayang between both of them sejak sumayyah dalam perut lagi..," katanya.

Menurut Puteri Sarah, dia sentiasa membelikan hadiah walau sekecil mana sekalipun dan setiap kali hadiah itu diberikan kepada abang, dia memberitahu bahawa hadiah itu daripada adik.

Klik untuk gambar besar

Puteri Sarah turut juga menasihati para ibu-ibu di luar sana supaya lebihkan masa dengan anak yang lebih tua kerana anak yang baru lahir belum mengerti apa-apa lagi.

"Rajin2 belikan present simpan siap2 tak kesah even sekecil mana present tu then hari2 bagitau abang yang adik bagi present. Lama2 nanti abang akan develop sendiri kasih & sayang towards adik.

"And MAKE SURE mommy you guys spend more time on your eldest than ur newborn baby bcoz baby tak tahu apa2 lagi. Just my 2 cents 😚," terangnya lagi.

www.myartis.com / Sumber & foto: Astro Gempak & Instagram Puteri Sarah Liyana

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'DILARIKAN' MERTUA - SUAMI CUBA TELEFON & WHATSAPP NYNAA HARIZAL TAPI 'GAGAL'

Suami kepada pelakon Nynaa Harizal iaitu Mohamed Fahmi Mohamed Ilyas, 29, menjelaskan dia tidak pasti di mana keberadaan isterinya itu namun mengesyaki Nynaa kini berada di kediaman keluarga mertuanya di Johor selepas 'dilarikan' tanpa kebenarannya beberapa hari lalu.

Kenyataan terkini Mohamed Fahmi itu bagi menjawab berhubung dakwaan ugutan jenayah senjata api yang menurutnya, dilakukan bapa mertuanya yang merupakan seorang pesara tentera, Mejar (B) Harizal Hashim yang telah 'melarikan' isterinya ketika dia berada di set penggambaran satu drama di Shah Alam, Selangor, pada malam 1 November lalu.

"Saya berjaya bercakap dengan si bapa, dia sudi untuk berjumpa tapi bila dan di mana tak tahu lagi. Saya syak Nynaa berada di Johor. Keadaan semasa saya boleh cuba telefon Nynaa tapi panggilan akan pergi ke voicemail (mel suara). WhatsApp pun 'single tick'. Jadi, saya tak tahu. Si bapa cakap, anak dia dan dia tahu macam mana nak jaga (anaknya). Saya tak rasa si bapa akan sakiti anaknya tapi sama ada dia (Nynaa) tertekan, cukup makan, sedang nangis, saya tak tahu," katanya kepada media dalam satu sidang akhbar virtual petang tadi.

Dedah Mohamed Fahmi, kali terakhir dia berhubung dengan bapa mertuanya adalah pada pagi hari ini namun enggan memperincikan lebih lanjut sama ada benar punca bapa mertuanya bertindak melarikan isterinya disebabkan status kewangan dirinya yang dikatakan kurang kukuh.

"Dari segi aspek kewangan, memang ada isu sejak permulaan perkahwinan. Saya baru berusia 29 tahun, mereka tak boleh harapkan saya ada segala kemewahan. Tapi saya tak nak perincikan tentang hal itu (status kewangan). Macam tak elok kalau cakap.

"Untuk selesaikan hal ini, apa sekalipun, kita kena berjumpa dan berbincang sebab takkan nak buat laporan polis sana sini. Takkan selamanya begitu. Laporan polis dibuat saya kerana si bapa telah 'melarikan' isteri saya tanpa pengetahuan diri saya sebagai suami. Dia buat begitu dengan mengugut pengawal peribadi saya menggunakan senjata api. Saya guna perkataan 'penculikan' dalam laporan polis sebab saya tiada sebarang informasi apa yang berlaku ketika itu," jelasnya lagi.

Menurut Mohamed Fahmi, bapa mertuanya yang tidak merestui perkahwinan mereka disebabkan faktor kewangan itu mengacukan sepucuk pistol ke arah perut pengawal peribadi Nynaa sambil memberi amaran akan melepaskan tembakan jika dia dihalang mengambil anaknya. Perbuatan tersebut adalah salah dari segi undang-undang dan boleh disiasat bawah Seksyen 506 Kanun Keseksaan kerana ugutan jenayah dan Seksyen 8 Akta Senjata Api.

Semasa kejadian, turut bersama si bapa datang ke set penggambaran ialah ibu mertua dan seorang iparnya. Ibu mertuanya masuk ke set penggambaran lalu menarik masuk ke kereta sebelum membawanya pergi.

Justeru itu, Mohamed Fahmi yang merupakan seorang usahawan itu telah membuat laporan polis di Ibu Pejabat Polis Daerah Shah Alam semalam berhubung kejadian terbabit dan meminta pihak polis menyelamatkan isterinya dimana dakwanya, dilarikan secara paksa. Untuk makluman, Fahmi dan Nynaa atau nama sebenarnya, Nurul Hanynaa Harizal mendirikan rumah tangga pada 28 Ogos lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GBOB SEMAKIN SIHAT - TEMPURUNG KEPALA AKAN DIPASANG SEMULA 2 BULAN LAGI

"Alhamdulillah, Gbob semakin sihat, malah dia nampak lebih sihat berbanding sebelum ini, cuma badan saja susut sikit. Kalau dulu dia hanya terlantar tetapi kini Gbob dah boleh bercakap. Semangat Gbob kuat. Saya sendiri kagum…Kalau saya berada di tempat Gbob pun belum tentu saya mampu jadi sekuat dia.

"Belum apa-apa lagi Gbob dah nyatakan hasrat nak kembali bekerja selepas dia pulih sepenuhnya nanti," kata pelawak Che Mat yang mengagumi semangat dimiliki sahabatnya Gbob yang pernah kritikal kerana pendarahan dalam otak akibat serangan angin ahmar 4 bulan lalu.

Che Mat berkata, melihat kepada keadaan Gbob sekarang pasti tiada yang menyangka dia pernah terlantar kritikal di wad Unit Rawatan Rapi (ICU) selama beberapa bulan. Ditanya mengenai rawatan Gbob selepas ini, Che Mat berkata sahabatnya itu akan menjalani pembedahan memasang kembali tempurung kepalanya yang dicabut sebelum ini:

"Gbob beritahu yang tempurung kepalanya akan dipasang semula September nanti. Dia mohon doakan semuanya berjalan lancar. "Saya terharu melihat Gbob yang tak putus semangat. Selain dah boleh bercakap dia juga dah boleh berjalan empat hingga lima tapak. Sekarang ini hanya bahagian badan sebelah kiri sahaja boleh digunakan dan perlu dipapah untuk berjalan," tuturnya.

Gbob, atau nama sebenarnya Hamizi Hashim terjatuh dalam bilik air di rumahnya akibat serangan angin ahmar pada 5 Mac lalu dan disahkan mengalami pendarahan dalam otak.Gbob pernah menyertai Maharaja Lawak Mega 2019 bersama Che Mat dan Azrul Zaidi.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEDAH HIDAP TUMOR - AARON AZIZ DISARAN DOKTOR PERLU JALANI PEMBEDAHAN

Menerusi muat naik di laman Instagram, pelakon Aaron Aziz mendedahkan dia kini menghidap penyakit tumor yang semakin membesar. Aaron turut memuat naik gambarnya dimasukkan ke dalam mesin MRI serta memaklumkan tumornya itu semakin membesar.

Dalam hantaran tersebut, Aaron memaklumkan dia perlu menjalani pembedahan dan berehat selama dua bulan namun terpaksa menunda kerana komitmen kerja.

"90 minit berada dalam benda ni (MRI), doktor kata saya perlukan pembedahan dan cuti sakit selama dua bulan, tapi tak boleh sebab banyak projek yang sedang berjalan sekarang ni. Jadi buat masa ni saya hanya guna ubat untuk hilangkan sakit. Bekerja dalam kesakitan, hanya Allah tahu apa yang saya rasa," katanya.

Klik untuk gambar besar

Perkongsian Aaron mendapat pelbagai reaksi daripada netizen yang meluahkan rasa terkejut selain mendoakan agar pelakon yang berasal dari Singapura itu diberikan kesembuhan dan dipermudahkan urusan.

Terdahulu, Aaron pernah mendedahkan bahawa dia mengalami masalah dibahagian saraf sejak lapan tahun lalu hingga terpaksa keluar masuk hospital.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 TAHUN TANPA ZURIAT - BETO & ISTERI REDA, TIADA PERANCANGAN AMBIL ANAK ANGKAT

"Itu kerja Allah dan saya serta isteri reda bahkan keluarga rapat kedua pihak pun tak kisah. Selalunya, orang sekeliling yang kerap bertanya. Masih ada yang bertanya terutama sewaktu Aidilfitri baru-baru ini dan saya faham mereka mungkin sekadar nak memulakan perbualan. Bagaimanapun, kalau sepuluh atau 20 orang bertanya, semestinya terbit juga sedikit rasa kecil hati.

"Bagaimanapun, saya dan isteri memang tidak kisah. Allah nak bagi kami terima, kalau tiada, kami pun tiada perancangan untuk mengambil anak angkat," tutur pelakon Beto Kusyairy yang tidak bercadang untuk mengambil anak angkat meskipun perkahwinannya dengan Tisha Shahar selama 11 tahun masih belum dikurniakan cahaya mata.

Beto, 39, mengakui tidak mampu menepis soalan mengenai zuriat namun mereka suami isteri reda dan tidak kisah jika belum ada rezeki menimang cahaya mata sendiri. Pelakon drama 'KL Gangster: Underworld' itu juga tidak menafikan kerap diajukan soalan bagaimana dia menghayati watak seorang bapa dalam lakonannya meskipun belum ada zuriat.

Klik untuk gambar besar

Beto yang ditemui pada acara pratonton telefilem 'Sesekali' arahan Hisyamudin Ahmad yang turut dibintangi Azhan Rani, Hariry Jalil, Puteri Rafasya, Shazman Isaac, Norkhiriah dan ramai lagi itu berkata, dia bersyukur tiada masalah untuk menjayakan watak bapa dan tidak pernah terbawa-bawa perasaan peribadinya.

"Itu mungkin keistimewaan yang diberikan Allah untuk saya rasa disebabkan paling penting adalah 'feel' sewaktu berlakon. Saya juga dikelilingi ramai anak buah selain anak-anak sahabat artis rapat dengan saya. Memang ada yang turut memanggil saya bapa contohnya anak Zahiril Adzim dan anggap saya seperti bapa mereka.

"Saya tiada masalah untuk cetuskan rasa itu dengan pelakon kanak-kanak dan saya ajar untuk tidak babitkan antara peribadi mahupun lakonan. Melainkan rasa itu membantu untuk tujuan karakter atau watak dan menyerlahkan aspek segi visual," ujarnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JUJUR, IKHLAS & TIADA NIAT MEMPERMAINKAN" - RISTEENA NAFI ISA 'KAKI PEREMPUAN'

Pelakon dan penyanyi Isa Khan baru-baru ini mengumumkan sudah melamar pelakon Risteena Munim, pada 23 November lalu sewaktu bercuti di Bali, Indonesia, setelah lama menyembunyikan hubungan percintaan mereka. Ramai sebenarnya yang terkejut dengan berita tersebut dan mula timbul pelbagai cerita kurang enak didengar, dimana Isa dituduh sebagai kaki perempuan.

Bagaimanapun, kata Risteena dia lebih mengenali hati budi Isa dan yakin lelaki itu bukanlah seorang kaki perempuan. Terkilan ada pihak yang sengaja ingin memburukkan tunangnya itu. Risteena percaya, perasaan Isa padanya benar-benar ikhlas. Jujur mencintainya dengan sepenuh hati.

"Sebelum ini, memang ada orang kata dia seorang yang 'playboy' tapi bagi saya, dia sebenarnya mencari orang yang sesuai dengan dia tapi tak jumpa. Walaupun ada orang kata dia macam-macam tetapi apabila saya sudah mengenali dirinya, dia bukan seperti yang didakwa.

Klik untuk gambar besar

"Saya ingatkan, saya tak akan jatuh cinta lagi tapi dia berjaya buat saya kembali percaya cinta. Dia jujur, ikhlas dan tiada niat nak mempermainkan saya. Mula -mula tak percaya tapi bila dia sendiri bertemu keluarga saya dan beritahu akan sayang dan jaga saya. Malah dia beritahu semua orang dia jumpa. Isa memang sangat baik dan bukan orang yang nak ambil kesempatan," katanya.

Pasangan ini mula berkenalan lima bulan lalu sewaktu membintangi drama 'Bulan Di Kota Langit'. Masing-masing mempunyai perasaan cinta yang kuat antara satu sama lain dan saling menyayangi. Semoga hubungan mereka kekal bahagia selamanya. Cepat-cepatlah naik pelamin.

www.myartis.com / Sumber & foto: mStar, Instagram Project Two-Pi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LANA NODIN: "YA ALLAH... JANGAN TARIK NYAWA ANAKKU, IZINKAN AKU DIBERI PELUANG.....

Ketika anak keduanya, William Daud Mckienzie atau dipanggil Billy, diletakkan di bawah pengawasan rapi berikutan masalah injap jantung di Institut Jantung Negara (IJN), pelakon Lana Nodin memberitahu dia dalam linangan air mata berdoa dalam solat hajat.

"Ya Allah... Jangan tarik nyawa anakku. Izinkan aku diberi peluang membesar dan mendidiknya sampai nafas terakhir. Tak dapat saya bayangkan jika nyawanya ditarik... Pasti luluh rasa hati ini. Saya harap orang ramai dapat sama-sama mendoakan Billy," luahnya.

Doa yang tidak pernah putus dimakbulkan apabila Billy yang berdepan detik cemas gara-gara jantungnya terhenti 10 minit ketika bersiap memulakan pembedahan, petang semalam, dilaporkan stabil.

Menceritakan insiden itu, Lana menganggap detik itu sangat magis buat dirinya dan keluarga. Billy dikesan mengalami masalah injap atau aortic stenosis sejak dilahirkan dua bulan lalu.

"Sangat magis kerana dalam tempoh 10 minit itu, jantung Billy berhenti berdegup. Difahamkan, ketika doktor memasukkan tiub ke jantung, dia seolah-olah terkejut seperti sendawa.

Klik untuk gambar besar

"Doktor memberi bantuan pernafasan tapi gagal. Doktor kemudian menggunakan tiub elektrik untuk menggegarkan jantung dan kembali berdegup," tuturnya.

Lana berkata, berikutan insiden itu, prosedur pembedahan membetulkan injap yang dirancang, terpaksa dihentikan.

"Kes seperti ini jarang berlaku. Doktor beritahu, dalam 300 kes ada satu kes seumpama ini yang terjadi. Doktor maklumkan esok mereka akan berbincang sama ada mahu teruskan pembedahan mengikut prosedur asal atau buat 'open heart'. Itu pun berisiko. Selepas itu, baru kami buat keputusan mana yang terbaik.

"Buat masa sekarang, saya masih buntu dan sedang berbincang dengan suami. Saya sedih dan tak sanggup melihat keadaan anak. Dari semalam saya tidak tidur lena kerana memikirkan keadaannya," ujarnya.

Ditanya mengenai keadaan anaknya sekarang, Lana memberitahu anak keduanya itu dalam keadaan stabil dan sekarang bernafas dengan menggunakan bantuan mesin.

"Anak stabil, cuma dia masih dalam pemantauan doktor untuk tempoh 24 jam lagi. Billy memerlukan 48 jam untuk terus stabil. Sekarang dia bernafas dengan bantuan mesin. Kalau esok dia boleh bernafas sendiri, kita boleh teruskan prosedur pembedahan membetulkan injap. Kalau tidak, pemantauan akan terus dibuat.

"Semalam sewaktu dimasukkan ke ICU (Unit Rawatan Rapi), dia memberikan maklum balas ketika saya memanggil namanya. Saya lihat air matanya mengalir. Pagi tadi juga doktor maklumkan anak saya memberikan respon," katanya.

Lana berkata, sebagai ibu dia hanya mahu melihat anaknya sembuh dan membesar seperti kanak-kanak lain.

"Kalau nak doakan, doakan untuk anak saya. Saya berharap sangat dia boleh selamat dan seterusnya sembuh. Saya berdoa kepada Allah berilah saya dan suami peluang untuk membesarkannya," jelasnya.

Menurut Lana, dia hampir pengsan apabila dimaklumkan suami, jantung anaknya terhenti selama 10 minit semalam.

"Saya terkejut dan menangis. Saya terus bertanya doktor bagaimana ia boleh berlaku. Saya juga tanya apa yang perlu dilakukan selepas ini.

"Sejak semalam saya tidak tenang. Saya juga tidak melihat telefon sebab takut jika ia panggilan dari ICU. Setiap kali telefon berbunyi, saya minta suami tengokkan," ceritanya.

Terdahulu, perkongsiaan Lana yang berdepan keadaan di mana anaknya yang berusia dua bulan itu menghadapi masalah injap jantung, pantas meraih simpati netizen. Billy dikesan mengalami masalah injap atau aortic stenosis sejak dilahirkan dua bulan lalu.

Untuk makluman, Lana atau nama sebenarnya, Mazlina Hasan Nodin, 39, mendirikan rumah tangga dengan David atau nama Islamnya, Mohd Daud Mckienzie pada 15 Mei 2015. Pasangan itu dikurniakan anak sulung, Gia Quinn McKienzie yang berusia dua tahun.

www.myartis.com / Sumber: Berita Harian, harian Metro & Instagram David Mckienzie

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKI BAYARAN RUNNING MAN - JI HYO, JONG KOOK DERMA PADA BADAN AMAL

Semua sedia maklum bahawa rancangan realiti korea iaitu Running Man bakal menamatkan siarannya pada Februari 2017.

Berbaki beberapa lagi episod, kedua-dua bintangnya iaitu Song Ji Hyo dan Kim Jong Kook telah memutuskan untuk melakukan sesuatu yang istimewa sebagai tanda setia kepada program berkenaan.

Perkara itu disahkan sendiri oleh seorang wakil daripada syarikat penyiaran Seoul Broadcasting System (SBS) dalam satu kenyataan pada 19 Disember lalu.

Menurut wakil tersebut, Ji Hyo dan Jong Kook akan mendermakan keseluruhan baki bayaran mereka mulai episod akan datang sehingga selesai sesi penggambaran pada bulan Februari tahun depan.

Bagaimanapun, wakil pengurusan Ji Hyo memberitahu kedua figura popular itu masih lagi belum membuat keputusan mengenai badan amal mana akan didermakan.

"Mereka ambil keputusan untuk menderma sebagai tanda penghargaan dan terima kasih kepada semua penonton yang sentiasa menyokong mereka. Selain itu ini juga merupakan tanda permohonan maaf berikutan isu kontroversi Running Man baru-baru ini," katanya.

--- IKLAN ---

Sumber: Koreaboo & Soompi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KERAP TERIMA MESEJ & FOTO LUCAH - BABY SHIMA  BUAT LAPORAN POLIS

"Saya sudah kerap sangat terima mesej dan foto lucah daripada netizen di laman Instagram sejak program Big Stage tamat. Selama ini saya diam dan sabar tapi ada had. Kali ini, saya dan pihak pengurusan terpaksa ambil tindakan terhadap seorang individu yang menghantar mesej lucah.

"Kami membuat laporan polis terhadap individu tersebut bagi memberi pengajaran kepada mana-mana netizen yang melakukan perkara yang sama," kata penyanyi Baby Shima yang membuat laporan polis terhadap seorang individu yang menghantar mesej lucah di laman Instagram miliknya pada Jumaat.

Shima, 24, berkata dia dan pihak pengurusannya mengambil tindakan tersebut untuk memberi pengajaran pada netizen yang gemar melakukan perkara tidak senonoh itu.

Shima diminta mengulas mengenai video dia berada di balai Polis Diraja Malaysia, KLIA 2 untuk membuat laporan polis terhadap seorang individu.

Tambah Shima, dia pernah menerima foto lucah daripada seorang lelaki yang sudah berkahwin dan mempunyai anak. Namun, ketika itu dia hanya mengambil langkah menyekat akaun laman sosial individu dan sesiapa sahaja yang menghantar mesej seperti itu.

Klik untuk gambar besar

"Pernah sekali saya terima foto lucah daripada seorang lelaki yang dah ada isteri dan anak. Tapi masa itu, saya hanya sekat sahaja akaun tersebut.

"Mana-mana pemilik akaun IG yang hantar mesej lucah, saya akan sekat sahaja. Sebab itu kali ini, saya kena juga ambil tindakan," ujarnya yang mahu memberi pengajaran kepada sesiapa yang gemar menghantar mesej lucah.

Dalam pada itu, penyanyi yang kini menetap di Jakarta, Indonesia memberitahu individu tersebut telah memohon maaf dan mengakui pernah melakukan perkara sama terhadap selebriti lain.

"Selepas saya beritahu dia yang saya dan pihak pengurusan buat laporan polis, dia terus mohon maaf. Rupa-rupanya, dia mengaku pernah menghantar mesej lucah kepada beberapa orang selebriti namun mereka tidak mengambil sebarang tindakan," jelasnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUSANA DI DFKL 2017 - JANNA NICK DAH JANGKA AKAN DIKRITIK

"Saya dah boleh agak pakaian itu pasti mendapat kritikan walaupun sebenarnya baju itu tidaklah seseksi seperti ditonton di televisyen.

"Kalau diikutkan, saya perlu pakai baju tersebut bersama jaket, namun atas sebab masalah teknikal, jaket itu tak dapat dipadankan bersama," kata pelakon dan penyanyi, Janna Nick, 22, berhubung isu busana yang digayakannya pada anugerah Drama Festival Kuala Lumpur (DFKL).

Janna yang mengayakannya busana tersebut pada majlis DFKL yang berlangsung di Pusat Konvensyen Antarabangsa Putrajaya (PICC) pada 9 April lalu itu telah menerima kritikan.

Klik untuk gambar besar

Ini kerana busana hasil rekaan Nizam Zamil itu memilih warna kain seakan-akan kulit badan yang membuatkan ia kelihatan seperti terdedah walaupun hakikatnya tidak begitu.

Dalam pada itu, Janna berkata, dia bersikap terbuka terhadap kritikan diterimanya daripada peminat yang menegurnya di Instagram selepas dia memuatnaik gambarnya berpakaian busana itu.

Walaupun teruk dikritik, Janna atau nama sebenarnya Nurul Jannah Muner bagaimanapun enggan memadam gambar itu demi menghargai hasil kerja pereka fesyen berkenaan.

"Lebih mengejutkan, foto saya mengayakan baju itu turut mendapat ratusan komen di laman Instagram tetapi saya menerima semua kritikan dengan hati terbuka.

"Malah, saya juga mengambil keputusan untuk tidak memadam gambar tersebut demi menghargai hasil kerja pereka baju itu," ujarnya.

Mengulas lanjut mengenai kritikan netizen di laman sosial, kata Janna, dia sedar sebagai orang dikenali semua tindak-tanduknya akan menjadi perhatian ramai.

Malah dia tidak menyalahkan pereka fesyen berkenaan termasuk sesetengah pihak yang mengkritiknya.

"Saya mengakui kesilapan ini. Saya anggap kritikan dan nasihat itu tanda mereka sayangkan Janna Nick.

"Saya mohon maaf diatas kesilapan ini dan berjanji tak akan mengulanginya lagi. Kalau ada benda yang kurang menyenangkan, harap peminat dapat beri teguran ikhlas.

"Saya masih dalam proses pembelajaran dan selepas ini saya akan lebih peka tentang penampilan di hadapan khalayak ramai," kata pelakon utama drama 'Dia' yang bakal bersiaran di TV3 tak lama lagi.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SELEPAS HARI RAYA - HAZAMA & KEKASIH BERHASRAT NIKAH

Tiga tahun menjalin cinta dengan Genervie Kam, akhirnya penyanyi Hazama bakal menamakan zaman bujang apabila beliau dan kekasihnya itu merancang berkahwin selepas Hari Raya Aidilfitri ini.

"Kami mempunyai hasrat untuk berkahwin selepas hari raya nanti namun belum menetapkan tarikh. Lagipun kami menginginkan sebuah majlis ringkas dan sekadar akad nikah saja. Lakukan perkara wajib dan daripada membazir lebih baik wang itu dilaburkan membeli rumah.

"Saya pun sudah mencecah 32 tahun dan rasanya tidak perlu untuk bertunang atau merisik. Di atas nasihat keluarga, kami sepakat untuk mengadakan majlis seringkas mungkin," ujar Hazama dipetik sebagai berkata.

Dalam masa yang sama, Hazama tidak ingin kejadian yang pernah dilalui oleh isteri teman rapatnya, Stacy, terjadi kepada bakal isterinya yang juga merupakan seseorang yang baru belajar mengenai agama Islam.

"Kita lihat apa yang terjadi pada Stacy. Saya harap perkara sama tidak berlaku kepada Gen kerana saudara baharu tidak seharusnya berhadapan dengan tekanan sebegitu dan ia memberi imej buruk kepada kita semua," jelasnya.

Tambah Hazama lagi, bakal isterinya yang lebih mesra dipanggil Gen juga seorang pemuzik kini dikatakan sudah terbuka untuk mengenali secara mendalam tentang keindahan agama Islam walaupun kedua-dua pihak masih belum mengeluarkan sebarang kata putus berhubung fasa seterusnya berikutan perbezaan agama diantara mereka berdua.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BUAT 'CONTENT' HIDUP BUJANG DENGAN TAYANG DUIT - AISAR KHALED KENA KECAM

Influencer kontroversi yang juga pelakon iaitu Aisar Khaled baru-baru ini ada memuat naik content terbaru di akaun Tiktok miliknya. Dalam video tersebut, Aisar memaparkan kehidupan sebagai orang bujang.

Bagaimanapun, Aisar sekali lagi dikecam oleh netizen yang kurang senang dengan konten. Mana tidaknya, menerusi video itu Aisar seolah sedang mengeluh ketika membuat peti sejuk di rumahnya dan ada sebiji telur.

Namun, apa yang lebih menjadi perhatian apabila peti sejuknya itu dipenuhi dengan bungkusan duit RM1. Bukan itu saja, dia kemudian mahu mengambil kasut dan membancuh teh, namun memaparkan banyak longgokan duit.

Klik untuk gambar besar

Perkongsian Aisar itu mendapat pelbagai reaksi daripada netizen yang mengecam tindakan pemuda itu seolah menunjuk-nunjuk. Dalam pada itu, ada segelintir netizen tidak faham apa sebenarnya motif di sebalik video itu. Malah, ada yang menegur tindakannya itu boleh mengundang bahaya lebih-lebih lagi jika ada individu yang berniat jahat.

Video itu turut dimuat naik oleh pengguna Twitter dengan menulis kapsyen menyindir Aisar bahawa pemuda itu akan membuat permohonan maaf seperti yang pernah dilakukannya sebelum ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKINAH DITEGUR MENARI TERKINJA-KINJA DI TEMPAT AWAM: "U NI MELAYU ATAU ACAH-ACAH RASA ORANG PUTIH"

Selebriti sensasi, Sharifah Sakinah sering kali menjadi perhatian orang ramai dek cara pemakaian yang dikatakan agak seksi dan terkini dia tampil dengan imej baru iaitu seakan botak di laman Instagram miliknya.

Baru-baru ini, Sakinah atau lebih mesra dipanggil Kinah sekali lagi mencetus kontroversi apabila memuat naik hantaran video memaparkan dirinya sedang menari 'terinja-kinja' di tempat awam.

Menerusi hantaran tersebut, pelakon itu meluahkan rasa pelik apabila orang awam di situ langsung tidak menghiraukan dirinya.

"Dorang tak heran lansung ek, pandang pun tidak walaupun terkinja," katanya.

Klik untuk gambar besar

Difahamkan, Sakinah kini tinggal di luar negara bersama suaminya yang merupakan seorang Sweden, Michael Hansen.

Meninjau di ruangan komen, perkongsian video itu telah menimbulkan rasa kurang senang dalam kalangan netizen yang rata-ratanya menyifatkan perbuatan itu seakan memalukan bagi seorang wanita muslim.

Selain itu, netizen berkata tindakan yang dilakukan oleh Sakinah itu dianggap perkara biasa di luar negara dan disebabkan itulah orang awam di sana tidak mempedulikan perbuatannya.

Bagaimanapun, netizen meminta Sakinah untuk tetap menjaga adabnya ketika berada di negara asing memandangkan dia juga merupakan orang Malaysia.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SIMPULKAN DSITU BAHAWA SUDAH 'MOVE ON' SEBENARNYA" - SUFIAN

"Tidak semua gambar itu betul. Kalau dilihat secara rasionalnya, gambar-gambar yang ada seperti orang biasa yang keluar berdua dan setiap gambar sebenarnya ada penjelasan.

"Kalau nak diperjelaskan mengenai satu tiket yang sebenarnya kita berenam ke Bali. Tetapi dua tiket yang keluar sebab saya minta tolong dia cetakkan tiket tersebut.

"Gambar-gambar semua adalah gambar lama yang dah disimpan, dan gambar itu dikeluarkan ketika nama Sufian Suhaimi disebut-sebut," demikian kata penyanyi Sufian Suhaimi yang memberitahu tidak semua gambar yang tersebar itu betul dan setiap gambar ada penjelasannya.

Sejak memenangi Persembahan Terbaik di Anugerah Juara Lagu yang ke-33 (AJL33) yang yang berlangsung pada 3 Februari lalu, nama Sufian menjadi buah mulut orang ramai.

Klik untuk gambar besar

Konsep pelamin yang dibawakan oleh Sufian ketika mendendangkan lagu 'Di Matamu' itu benar-benar memberi kesan di hati peminat. Selepas cerita tersebut, muncul pula gambar Sufian dengan seorang wanita yang hangat diperkatakan netizen.

MHE TV bertemu Sufian untuk dapatkan penjelasan sebenar tentang gambar dan hubungan sebenar dengan wanita terbabit. Sufian yang dilihat tidak mudah melatah dengan gosip tersebut berkata foto tersebar itu adalah gambar-gambar lama.

Dalam pada itu, Sufian menjelaskan hubungannya dengan wanita tersebut hanya sekadar teman biasa. Ujarnya lagi, tersebarnya gambar tersebut sekaligus membuktikan dirinya sudah move on dari kisah putus tunangnya.

"Kami sekadar berkawan dan kalau kita dapat lihat dari gambar-gambar itu mungkin kita boleh simpulkan disitu bahawa Sufian Suhimi sudah move on sebenarnya. Orang-orang yang masih tag nama-nama tertentu dekat gambar-gambar tertentu mereka yang ini yang tak move on," jelasnya lagi.

ATAU KLIK DISINI UNTUK TONTO VIDEO

www.myartis.com / Sumber: MHETV, Rotikaya, Beautifulnara & Instagram Sufian Suhaimi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ADA SILAP SAYA, MUNGKIN TAK PANDAI JAGA SUAMI" - MADU IZREEN

"Saya tak sangka sebab saya percaya suami 100 peratus. Saya trust dia habis-habis tapi bila saya dapat tahu tiba-tiba dia kahwin so saya terimalah. Salah saya. Mungkin salah saya, ada silap saya.

"Mungkin saya tak pandai jaga suami saya, itu je. Mungkin saya tak pandai jaga suami, mungkin benda ni jadilah," luah isteri pertama pemuzik GV, Intan Liana yang mengakui sukar menerima kenyataan bahawa suaminya sudah berkahwin dengan pelakon Izreen Azminda.

Intan yang akhirnya redha itu meluahkan serba sedikit perasaannya sebagai isteri melalui satu sesi temubual secara live di Facebook oleh Utusan Malaysia.

Tambah Intan, mengenali suaminya, Mohd Radzi Abdul Wahid atau Ude, dia yakin bahawa suaminya akan berlaku adil dan bagi Intan, dia akan terus mempertahankan rumahtangganya selain memberikan fokus sepenuhnya buat keluarga.

Klik untuk gambar besar

Sementara itu dalam perkembangan lain, Ude mengakui yang dia dan Izreen sudah pun bernikah pada 8 Ogos lalu dan akan mengadakan doa selamat pada minggu hadapan selain akan menjelaskan situasi sebenarnya.

Selain itu, di atas rasa sayang pada keluarga, Intan yang redha dengan situasi tersebut tidak menolak kemungkinan dia dan Izreen mungkin boleh menjadi kawan di masa hadapan.

Ude dan Intan sudah mendirikan rumahtangga selama 4 tahun iaitu pada 1 Mac 2013. Hasil perkahwinan itu, mereka dikurniakan dua orang cahaya mata yang berusia 3 tahun dan seorang lagi 11 bulan.

Cukup sukar kami membayangkan apa yang dirasakan oleh isteri tercinta apabila terpaksa berkongsi kasih dengan madu. Mengakui bahawa suaminya seorang yang sangat baik, madu kepada Izreen ini redha dengan situasi tersebut.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NIKAH BULAN DEPAN - AYATI TASRIP TAK SANGKA BERTEMU JODOH USIA 60

Bergelar ibu tunggal sejak empat tahun lalu selepas suaminya, Zulkifly Halim meninggal dunia dan memiliki empat anak dan lapan cucu, penyanyi veteran Ayati Tasrip tidak menyangka bertemu jodoh lagi pada usia 60 tahun apabila bakal melangsungkan pernikahan bulan depan.

Penyanyi yang popular dengan lagu 'Khazanah Dari Malaya' ini mula mengenali bakal suaminya yang dikenali sebagai Ariffin pada November lalu. Katanya, dia mula berkenalan dengan bakal suaminya ketika majlis minum petang bersama rakan-rakan di Laman Niaga, Ampang.

"Di situ tempat artis-artis seangkatan saya berkumpul sambil berkaraoke secara terbuka. Kami pun tak tahu bila perasaan mula berputik. Dia mulakan dengan minta nombor telefon tanpa meletakkan harapan yang tinggi," katanya.

Menurut Ayati, respon yang diberikannya membuatkan bakal suaminya terkejut: "Dia memang serius nak cari isteri selepas setahun menduda akibat kematian isteri, manakala saya pula nak cari suami. Saya berkawan dengan lelaki bukan semata-mata untuk suka-suka. Saya ada ramai kawan lelaki tapi ini yang betul-betul serius mahu memperisterikan saya".

Ayati berkata, bakal suaminya adalah pesara Dewan Bandaraya Kuala Lumpur (DBKL) dan tinggal di Kampung Pandan: "Dia pun mulanya tak terlintas nak kahwin lagi selepas kematian isteri. Tapi apabila tengok saya terus jadi suka.

Klik untuk gambar besar

"Dia tidak tunggu lama apabila melamar saya pada bulan yang sama dan kami kini sudah bertunang. Sekarang kali dalam proses buat persiapan untuk berkahwin yang dijadualkan pada Februari nanti," tuturnya.

Ayati berkata, walaupun berusia 68 tahun, bakal suaminya bebas penyakit dan nampak muda kerana aktif bersukan: "Ariffin orangnya penuh kasih sayang. Ia memenuhi ciri-ciri lelaki yang saya kehendaki kerana saya nak orang yang sayang saya sepenuhnya.

"Boleh dikatakan saat bercinta dengannya saat manis. Kami kerap berjumpa kerana jarak antara tempat tinggal yang dekat. Saya pun selalu temankan dia makan di tempat terbuka. Kami gunakan peluang untuk mengenali hati masing-masing," ujarnya.

Mengulas penerimaan anak-anak, Ayati bersyukur mereka memahami perasaannya: "Waktu baru-baru kematian ayah mereka, anak-anak memang halang saya kahwin lagi. Tapi lama-kelamaan mereka tengok saya sunyi dan suruh berkawan. Apabila jumpa yang ini, mereka pun suka. Saya pun dah kenal dengan dua anak bakal suami serta empat cucunya dan mereka dapat terima saya sebagai pengganti ibu mereka".

Ayati bercadang akan mengadakan tiga majlis kenduri iaitu dipihaknya, keluarga bakal suami dan untuk rakan-rakan artis: "Kenduri untuk rakan-rakan artis akan dibuat di Restoran Chef Zainal Tanjung Puteri, Taman Sri Hartamas, Kuala Lumpur. Rakan-rakqn artis gembira saya nak kahwin dan nak taja macam-macam. Belum apa-apa lagi, dah ada yang bagi baju kahwin".

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ITU HAK DIA UNTUK BERSUARA & SAYA HORMATI BELIAU" - FAZLEY TAK KECIL HATI DIHINA

"Saya tak perlu tunjukkan reaksi. Itu hak dia untuk bersuara dan saya hormati beliau. Itu cara dia berfikir. Saya tak kecil hati. Kalau berjumpa saya boleh bertepuk tampar. Saya akan masih anggap dia sebagai abang.

"Saya baca tapi saya gelakkan (ketawa). Saya dah kenal dia sejak saya di MasterChef Malaysia, malah sebelum itu lagi," kata penyanyi Datuk Fazley Yaakob yang menganggap sindiran berunsur penghinaan seorang selebriti lelaki terhadapnya ini sebagai panduan kepadanya untuk dijadikan sempadan.

Kenyataan itu dikeluarkan berikutan nyanyian Fazley atau nama sebenarnya Ahmad Fadzli Yaakob menerusi lagu 'Asmara ini' yang dikatakan sumbang pada konsert minggu pertama Gegar Vaganza ke-8 (GV8).

Mengulas persembahannya dalam minggu kedua menerusi lagu 'Laguku Untukmu', Fazley berkata, dia berpuas hati kerana nyanyiannya kali ini lebih baik.

Klik untuk gambar besar

"Saya dapat kawal gemuruh. Minggu kedua ini saya dedikasikan untuk arwah ayah yang meninggal dunia lima tahun lalu. Sebagai ketua keluarga saya tak boleh tunjuk sedih. Lagu ini banyak kenangan. Saya pun tak kisahkan juri kerana lebih kenang ayah. Nampaknya Bunda (Hetty Koes Endang) faham. Wasiat ayah, walau apapun berlaku jangan berhenti menyanyi," ujarnya.

Menurut Fazley yang menduduki kedudukan kedua terbawah selepas Nico G dengan markah sebanyak 56 peratus di minggu kedua GV8, dia bukan penyanyi pertandingan, sebaliknya hanya penyanyi rakaman biasa serta bersedia dengan apa saja keputusan.

"Apabila masuk GV, saya dah buka minda dan tak tutup pun ruang komen, saya benarkan mereka (warganet) untuk kritik, mengeji dan sebagainya. Berada di pentas GV kita milik mutlak penonton, hak mereka untuk menilai. Jadi bila ada orang minta kita terkeluar, maknanya orang ambil peduli apa yang kita buat," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF SYUKRI TAJA GV5: TAK MAHU BERULANG - ASTRO TENTUKAN SYARAT

Bagi penaja Gegar Vaganza musim kelima (GV5, pihak Astro telah menetapkan syarat tertentu agar tidak timbul sebarang isu seperti mana berlaku kepada juara GV4, Aishah.

Pengurus Saluran Melayu Astro, Raqim Ahmad berkata, kesemua penaja juga sudah sedia maklum mengenai perkara tersebut dan sebarang isu tidak sepatutnya timbul.

"Pihak kami ada membuat perjanjian bertulis dan meletakkan syarat tertentu kepada pihak penaja agar isu dan kontroversi sebelum ini tidak berulang.

"Malah pihak penaja juga sedia maklum dengan syarat-syarat ini dan rasanya tidak akan menjadi apa-apa masalah," katanya ketika ditemui mStar pada sidang media memperkenalkan barisan 12 peserta GV5 yang diadakan pada petang Rabu.

GV5 yang membariskan 12 peserta itu bakal bersiaran secara langsung di Auditorium Majlis Bandaraya Shah Alam (MBSA) bermula 30 September ini.

Klik untuk gambar besar

Buat pertama kali juga, program itu menampilkan kelainan apabila mengetengahkan penyanyi berkumpulan sebagai peserta iaitu Elite, Forteen dan duo, Billy Zulkarnain yang pastinya akan memberikan persaingan yang hebat terhadap peserta solo.

Antara artis lain yang bakal menggegarkan pentas GV 5 ialah Hetty Sarlene, Farahwahida, Noryn Aziz, Dia Fadila, Safura Yaacob, Maya Matahari ,Amelina,  Zamani (Slam) serta Shafie (Rio).

Nabil Ahmad dan Jihan Muse masih kekal sebagai pengacara manakala Datuk Ramli MS dan Datuk Khatijah Ibrahim menggalas tanggungjawab sebagai juri tetap.

Sebelum ini, Aishah membuat pendedahan dia masih belum menerima hadiah sebidang tanah lot banglo selepas hampir setahun menjadi juara GV4.

Malah penyanyi lagu 'Janji Manismu' itu turut mendakwa, barang kemas hadiah daripada usahawan Datuk Seri Vida yang bernilai RM80,000 juga didapati palsu.

Sementara itu, penaja utama GV5, Datuk Seri Aliff Syukri Kamarzaman memberitahu dia tidak mempunyai hak untuk menentukan bentuk hadiah akan diberikan kepada pemenang kerana perkara itu ditentukan sepenuhnya oleh pihak produksi.

Malah kata usahawan kosmetik itu, dia tidak berniat untuk meniru gaya Datuk Seri Vida kerana dia mempunyai strategi tersendiri dalam mempromosikan produknya.

"Saya cuma menaja... Berapa Astro suruh bayar saya beri tetapi untuk tentukan hadiah apa akan diberikan itu kerja pihak produksi dan saya tidak campur.

"Mengenai penampilan saya pada GV5 nanti, kalau Astro tak benarkan saya naik ke pentas saya akur... Kalau tak bagi saya menyanyi, saya ikut juga. Rasanya saya tidak perlu ikut cara Datuk Vida kerana itu karakternya manakala saya ada cara tersendiri," ujarnya.

Untuk makluman, program Gegar Vaganza bermula dari musim pertama sehingga musim keempat ditaja oleh Vida.

www.myartis.com / Sumber foto: mStar, Astro Gempak & Hlive

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERLIBAT SINDIKET PELACURAN KELAS ATASAN - ARTIS & INSTAFAMOUS RAIH HINGGA RM40,000 SATU MALAM

Melihat pada laporan Utusan Malaysia, terdapat segelintir artis dan Instafamous yang dipercayai terlibat dalam sindiket pelacuran kelas atasan dek mampu tampil mewah dalam sekelip mata sahaja.

Menurut sumber di Suruhanjaya Pencegahan Rasuah Malaysia (SPRM), golongan ini menerima bayaran sebanyak RM20,000 hingga RM40,000 bagi satu malam untuk memuaskan nafsu orang kenamaan.

Aktiviti ini dikhabarkan sudah lama berlaku dalam industri hiburan dan mereka yang terlibat tak kisah menjual maruah sendiri demi 'duit segera'. Bahkan, salah seorang suspek yang dikaitkan dengan 'Macau Sacam' baru-baru ini turut menjadi orang pengantara.

"Isu skandal seks ini muncul rentetan daripada timbulnya kes Macau Scam yang mengejutkan negara baru-baru ini yang mana ia turut melibatkan golongan artis tanah air," ujarnya.

Klik untuk gambar besar

Tak cukup dengan pendedahan 'panas' itu, sumber mereka mengatakan bahawa mereka mempunyai senarai nama artis dan Instafamous popular tempatan tersebut namun memilih untuk tidak mendedahkannya kepada umum.

"Kita tidak menyebut siapakah individu-individu terbabit, tetapi siapa yang makan cili, dia akan terasa pedasnya," katanya.

Difahamkan bahawa orang tengah ini bukanlah mahu membuat duit daripada sindiket ini tetapi lebih kepada mahu membina reputasi dan pengaruh dalam 'gelanggang' tersebut.

Dalam pada itu, pihak SPRM kini sedang memantau media sosial para artis dan Instafamous yang mempamerkan kemewahan hidup berlebih-lebihan sedangkan pendapatan sebenar melalui hasil lakonan, nyanyian dan perniagaan tidak seberapa.

www.myartis.com / Sumber & foto: Beautifulnara & Utusan Malaysia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELFIRA LOY: "FIRST CHILD LEBIH BAIK LELAKI SEBAB BOLEH JAGA KITA....."

"Of course la suka girl sebab banyak barang boleh shopping. Tapi as first child lebih baik lelaki sebab boleh jaga kita. Perempuan (anak) esok dah besar lepas kahwin kena ikut laki dia, kalau lelaki jaga mama dia," demikian tulis pelakon Elfira Loy di InstaStory miliknya.

Sedang menikmati pengalaman mengandung buat kali pertama, Elfira memberitahu dirinya sebenarnya lebih gemar akan bayi perempuan tetapi beliau berharap anak sulungnya itu nanti biarlah bayi lelaki.

Elfira yang kini sedang hamil di trimester pertama itu menjelaskan anak sulung lelaki menjadi pilihannya kerana apabila besar nanti dapat menjaganya dan suami di hari tua.

Klik untuk gambar besar

Timbul isu  jantina bayi itu selepas pengikutnya bertanyakan mengenainya ketika sesi 'ask me question' yang dilakukan menerusi IG Story semalam.

Elfira yang mendirikan rumah tangga pada 1 Januari lalu dengan Muhammad Faris Khairol Anuar itu sebelum ini mengumumkan berita kehamilan anak pertamanya kepada umum. Selain itu Elfira juga turut bersyukur diatas doa peminat selama ini.

Menerusi soalan lain, rata-rata bertanya mengenai rutin kecantikannnya serta bagaimana menjaga hubungan dengan pasangan.

www.myartis.com / Sumber & foto: Astro Gempak, Rotikaya & Instagram Elfira Loy

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN CUBA DIRASUAH RM5 JUTA - FARID KAMIL AKAN DIPANGGIL

"Dalam laporan polis itu, pengadu mendakwa telah melihat satu video di Youtube, di mana Farid Kamil memberitahu dia cuba dirasuah RM5 juta oleh kerajaan terdahulu bagi memaafkan bekas perdana menteri Datuk Seri Najib Tun Razak dan isteri Datin Seri Rosmah Mansor.

"Pengadu mendakwa Farid Kamil sengaja reka cerita untuk menjatuhkan imej Najib dan Rosmah dan mendakwa jika betul berlaku, kenapa Farid Kamil tidak membuat laporan kepada SPRM (Suruhanjaya Pencegahan Rasuah Malaysia)," kata ketua Jabatan Siasatan Jenayah Selangor SAC Fadzil Ahmat.

SAC Fadzil Ahmat ketika mengesahkan perkara itu berkata, laporan polis tersebut dibuat di Balai Polis Kota Damansara pukul 6 petang semalam, oleh seorang lelaki berusia 43 tahun yang mewakili Presiden Pemantau Malaysia Baharu, Datuk Lokman Noor Adam.

Klik untuk gambar besar

Polis akan memanggil pelakon dan pengarah Datuk Farid Kamil Zahari berhubung laporan polis dibuat terhadapnya berkenaan dakwaan cubaan dirasuah RM5 juta oleh kerajaan terdahulu.

Sehubungan itu, beliau berkata pelakon dan pengarah tersebut akan dipanggil dalam masa terdekat. Tambah Fadzil lagi, kes itu disiasat mengikut Seksyen 500 Kanun Keseksaan kerana kesalahan fitnah.

Dalam video yang dimuatnaik dalam Youtube MyFokus Online pada 7 Nov lepas, Farid Kamil dalam program terbitan TV Al-Hijrah berjudul 'Nak jadi artis ke nak jadi ahli politik?' mendakwa beliau cuba dirasuah sebanyak RM5 juta oleh pihak kerajaan terdahulu untuk memaafkan Najib dan Rosmah.

KLIK DISINI UNTUK TONTON VIDEO

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA SIAPA JAGA - NANA HARAP IMPIAN BAWA ANAK TUNAI UMRAH DIPERMUDAHKAN

"Saya bercadang untuk membawa kedua ibu bapa, suami dan anak-anak menunaikan umrah pada Februari tahun depan. Tapi malangnya pihak agensi pelancongan memberitahu yang saya tidak boleh membawa anak-anak bersama kali ini kerana itu adalah prosedur baharu untuk ke Tanah Suci.

"Kalau anak-anak tak boleh dibawa, saya tak tahu nak minta siapa jaga mereka sepanjang saya dan suami tunaikan umrah. Setidaknya kalau mereka boleh dibawa, saya boleh minta mereka duduk saja di bilik hotel," ujar pengacara Nana Mahazan yang berharap impian untuk membawa dua anaknya menunaikan ibadah umrah tahun depan dipermudahkan.

Nana berkata, dia sudah berurusan dengan beberapa agensi pelancongan umrah, bagaimanapun dia dimaklumkan kanak-kanak tidak dibenarkan untuk menunaikan umrah. Menurut Nana, itu bakal menjadi umrah pertamanya jika segala perancangan untuk ke sana dipermudahkan.

"Saya memang teruja nak jejakkan kaki ke Tanah Suci. Ia bakal menjadi pengalaman pertama saya dan suami. Saya anggap apa yang berlaku ini adalah dugaan yang Allah berikan. Saya percaya pasti ada jalan terbaik untuk bawa anak-anak ke sana. Doakan semoga urusan saya dipermudahkan. Saya memang sudah berhajat untuk tunaikan umrah tahun depan," katanya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEDANG SAKIT - ZARINA NAFI 'MENGANDUNG' DENGAN ISMAIL

"Anju jangan mati dulu orang semua nak dengar cerita pasal Mael (Ismail Izzani)... ok ok aku cuba aku tengok bill pun Aku dah mati 2 kali tadi bangun balik untuk mengucap now nak mati balik ni.

"Demam tonsil tahap nak mati. Bukan mengandung dengan Mail," kata pelakon Zarina Anjoulie, 32, yang memberitahu dia kini sedang sakit tetapi bukan kerana hamil anak penyanyi Ismail Izzani atau digelar sebagai nama Mail.

Nama Zarina kembali panas pada hujung minggu lalu selepas foto mesranya seperti dipeluk oleh penyanyi berusia 18 tahun, tersebar.

Malah ramai yang tertanya-tanya apakah hubungan sebenar Zarina dengan penyanyi lagu 'Luar biasa' itu.

Klik untuk gambar besar

Terdahulu, foto mesra Zarina dengan anak kepada Suliza Salam ini tersebar selepas rakan baiknya juga seorang pelakon, Fathia Latiff di IGnya meminta Ismail menghubungi pelakon drama 'Anak Pontianak' tersebut.

Bagaimanapun, Fathia bertindak memadam gambar tersebut tidak lama kemudian selepas pengikutnya menghentam Zarina yang berpakaian seksi dalam foto berkenaan.

Selain itu, penyanyi yang popular menerusi lagu 'Sabar' itu telah pun tampil meminta maaf atas keterlanjurannya.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CIK B 'MALU' BILA DIKECAM: "MAK DATUK SERI, ANAK MACAM ORANG KAMPUNG"

"Saya malulah kalau kena kecam ni, bukan malu dekat diri sendiri tetapi rasa malu kalau mak saya tengok. Rasa macam kesian la kalau mak saya tengok komen orang cakap pasal saya. Apa perasaan sebagai mama jadi mak saya?

"Mak saya mestilah dia akan terasa hati sebab saya ini anak dia," itulah luahan bintang Muzikal Lawak Superstar 2 (MLS2), Cik B yang meluahkan perasaannya dan mengakui dia menyedari tentang kecaman serta kritikan netizen terhadap penampilannya.

Menurut Cik B, dia tidak kisah sekiranya komen negatif ditujukan kepadanya namun dia berasa bimbang terhadap penerimaan ibunya, usahawan kosmetik terkenal, Datuk Seri Vida (DSV).

Klik untuk gambar besar

Antara komen negatif yang diterima Cik B atau nama sebenarnya Nur Edlynn Zamilleen Muhammad Amin: "Mak Dato' Seri, Anak macam orang kampung". Cik B berkata demikian menerusi temu bual dalam segmen Gempak, 'Lancang Bethol' yang disiarkan semalam.

Selain itu, Cik B mendoakan 'haters' dan orang-orang yang sering mengecam dirinya agar berjaya dalam hidup dan tidak membenci dirinya lagi.

"Saya pun tak tahulah apa silap saya, untuk anda tak suka saya. Tapi saya harap korang semua berjaya dalam hidup dan takde rasa benci terhadap saya. Kalau tak boleh berhenti, cuba berhenti perlahan-lahan," tuturnya.
Moga Cik B kuat hadapi segala ujian

Menjengah ke ruangan komen, rata-rata netizen memberi kata-kata semangat kepada Cik B. Dalam pada itu, mereka turut menyifatkan Cik B sebagai seorang yang matang dari segi cara percakapannya.

Cik B menempa populariti dalam dunia hiburan apabila sering menghasilkan video-video kreatif hingga berjaya memiliki peminat tersendiri di laman sosial Instagram miliknya, @cikb_havoc66.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU KHALWAT - SHAHRIZAL JASZLE DEDAH KEJADIAN SEBENAR

"Saya yakin apa yang berlaku adalah rancangannya," kata Shahrizal Jaszle, 27, yang mendakwa kejadian dia ditangkap khalwat dengan Farah Nurizzati Salleh, 25, pada 16 Mei 2013 merupakan perangkap wanita itu sendiri.

Menurut Shahrizal atau lebih dikenali sebagai Shahz Jaszle, wanita berkenaan berbuat demikian kerana cuba memutuskan hubungannya dengan bekas tunang ketika itu Redwani Puteri.

"Saya mengenali Farah tiga minggu sebelum ditangkap khalwat. Dia merupakan penjaga pakaian produksi untuk drama lakonan saya.

"Pada 15 Mei 2013 selepas pulang daripada penggambaran saya berada di rumah kira-kira pukul 11 malam dan kemudian dihubungi oleh Farah meminta saya datang ke rumahnya untuk memilih baju yang perlu dipakai esok, ketika itu dia mahu ambil saya di rumah untuk ke rumahnya.

"Selepas memilih baju, dia kemudian menyuruh saya ke biliknya untuk berehat dan selepas itu saya terlelap di katilnya sehingga pada pukul 3.50 pagi iaitu pada 16 Mei 2013 sehingga saya dikejutkan dengan ketukan pintu bilik dan saya sedar Farah membuka lampu dan pintu," ujarnya dipetik sebagai berkata.

Shahrizal memberi keterangan tersebut dihadapan Hakim Syarie, Mahkamah Rendah Syariah Daerah Petaling, Abd Halim Abu Samah pada hari ini.

Shahrizal berkata demikian bagi menjawab soalan yang diajukan oleh peguam syarie Muhammad Hafiz Ab Rashid.

Selain Muhammad Hafiz, dia turut diwakili peguam peguam syarie, Asyraf A. Ranee.

Pendakwaan dilakukan oleh pendakwa syarie, Fairus Jaafar.

Sementara itu ketika menjawab soalan apakah membuatkan dia berasa terdapat elemen rancangan yang diatur oleh wanita tersebut, jawab Shahrizal ia adalah menerusi perkataan pertama wanita itu sebelum membuka pintu.

"Ketika dia (Farah Nurizzati) ingin membuka pintu bilik dan melihat siapa yang ketuk, dia awal-awal memberitahu dia risaukan kerjaya saya.

"Dari situ saya sudah syak bahawa ia adalah satu perangkap dan ketika saya menyerahkan kad pengenalan kepada anggota Jabatan Agama Islam Selangor (Jais), saya ada bertanya kepada mereka siapa yang membuat laporan dan pukul berapa laporan dilakukan.

"Anggota Jais memberitahu laporan dibuat pada pukul 11 malam dan dilakukan oleh orang dalam rumah tersebut, walhal ketika pukul 11 malam saya masih berada di rumah saya," jelasnya.

Sementara itu, Shahrizal turut memberitahu mahkamah bahawa dia mempunyai bukti kukuh berkaitan kejadian tersebut yang disifatkannya sebagai suatu perangkap.

Kes berkenaan bersambung pada 23 Februari 2016.

Menurut fakta kes dalam kejadian 16 Mei 2013, Shahrizal dan pasangannya Farah Nurizzati telah ditahan atas tuduhan khalwat di Apartmen Taman Sri Subang dekat sini kira-kira pukul 3.30 pagi oleh unit penguat kuasa Jabatan Agama Islam Selangor (Jais) hasil aduan orang ramai.

Mereka ditahan di bawah Seksyen 29(1) A dan B, Enakmen Jenayah Syariah Selangor 1995.

Bagaimanapun, pada sebutan kes pada 13 November 2013, Farah Nurizzati telah mengaku salah terhadap tuduhan tersebut dan mahkamah memerintahkannya membayar denda maksimum iaitu RM3,000.

Shahrizal pernah bertunang dengan Redwani Puteri pada 8 Disember 2012, namun putus pada sekitar Jun 2013.

Pada 1 Mei lalu, Shahrizal telah berkahwin dalam diam dengan Hanis Husna Mohamad Nadzree.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ELFIRA KONGSI PENGALAMAN: "12 JAM TUNGGU 'DILATION... I HOLD ON TO THIS SURAH"

"Cerita ringkasan labour haritu: 24 hours of labor contraction at home (every 5 mins) 6 jam berada di bilik hospital, 12 jam di bilik bersalin menunggu untuk dilation. 30 mins of labor . Ia tidak mudah. But Alhamdulillah, Terima kasih Allah untuk pengalaman yang tidak dapat dilupakan.

"Kerana itu, saya masih ingat surah yang saya buka dan membuat saya lebih kuat untuk mengharungi kesakitan. Surah Al Baqarah, Ayat 45: Dan mintalah pertolongan (kepada Allah) dengan jalan sabar dan mengerjakan sembahyang; dan sesungguhnya sembahyang itu amatlah berat kecuali kepada orang-orang yang khusyuk.

"I survived because I hold on to this surah. Berpegang kuat padanya, memohon pertolongan Allah. Sometimes, you'll find something good, something better thru pain. Sama macam melahirkan anak, sakit. Tapi bila melihat kebesaran Allah, hilanglah sakit," demikian tulis pelakon Elfira Loy yang berkongsi pengalaman melahirkan anak sulungnya, Muhamad Rayyan Khalaf pada 1 Oktober lalu.

Menurut Elfira ia bukan satu proses yang memudahkan namun bersyukur kerana diberi peluang untuk mengecapi memori tersebut. Pemilik nama sebenar Nurul Elfira Loy turut berkongsi petikan surah yang menjadi pegangannya dalam kehidupan. Untuk makluman, Elfira dan suami Muhamad Faris Khairol Anuar mendirikan rumah tangga pada 1 Januari 2019.

Klik untuk gambar besar

www.myartis.com / Sumber & foto: Astro Gempak & Instagram Elfira loy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"GENG TASTE LAKI ORANG EH?" - ISTERI FAD BOCEY 'SOUND' WANITA CUBA GANGGU RUMAH TANGGA, SIAP HANTAR GAMBAR TAK SENONOH

"Dia DM (direct message) suami kita gambar tersembul lepas itu unsend. Awak jumpa laki saya dekat TV3 pun awak boleh buat apa? Geng taste laki orang eh? Nak cuba-cuba. Awak mungkin tak kenal saya tau. Kalau orang cakap singa itu ganas, saya punya tahap lagi atas dari itu.

"Tak payah nak buat tersend dengan harapan laki saya buka tengok lepas itu taste dekat you. Dia tak taste!" itulah kata isteri kepada pelawak Fad Bocey iaitu Syaheera Rahman menerusi Instastory.

Ketika hangat memperkatakan mengenai kemelut rumah tangga membabitkan pelakon Puteri Sarah Liyana dan Syamsul Yusof, isteri Fad turut mendedahkan suaminya diganggu seorang wanita baru-baru ini.

Dalam hantaran tersebut, Syaheera atau nama sebenarnya Nur Syahirah A. Rahman menjelaskan, wanita itu cuba menggoda suaminya dengan menghantar mesej dan foto tidak senonoh menerusi laman Instagram.

Klik untuk gambar besar

Cubaan itu bagaimanapun tidak berjaya kerana dia sendiri membaca dan membalas mesej tersebut. Bersama perkongsiannya tersebut, dia turut memuat naik paparan skrin mesej dihantar wanita berkenaan.

Individu ini dipercayai telah menyahaktifkan akaun miliknya setelah 'disekolahkan' oleh Syaheera. Susulan insiden itu, Syaheera meminta agar orang ramai terutamanya isteri lebih berhati-hati selepas ini kerana wujud wanita yang suka mendekati suami orang.

"Apa pun cuma berhati-hatilah para isteri. Suami elok ke tak elok ke perempuan-perempuan perangai tak elok ini takkan kisah. Selalu periksa suami awak.

"Kita isteri selalu ada deria rasa dan bau kalau perempuan itu jenis gedik suka test market. Apa yang kita boleh buat selalu ingatkan suami kita. Semoga sentiasa dia ingat," tuturnya lagi.

Dalam pada itu, Syaheera juga ada meluahkan rasa syukur apabila orang sekeliling memaklumkan pada dirinya bahawa Fad seorang yang tidak mudah terpengaruh dengan wanita lain.

"Macam Fad, Alhamdulillah ramai selalu cakap saya jangan risau dia bukan jenis sembarangan layan orang tapi yang buat kita kena lebih berhati-hati adalah perempuan yang suka test laki orang. Kurang ajar betul masa isu panas inilah dia cuba kita pula," ujarnya.

Untuk makluman, Fad dan atau nama sebenarnya Muhammad Fazlie Mohd Nizam dan Syaheera telah mendirikan rumah tangga pada 14 Mac 2015. Pasangan ini dikurniakan empat orang anak iaitu Favian Adrazin Hayyan, Favian Adrazin Zayyan, Nur Aminah Mishall dan Ibrahim Jibriel.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 GAMBAR - ERIN MALEK DAN 'PACAR GANTENG'

Erin Malek, sipelakon muda yang sudah sedia berkongsi gambar kekasih hatinya melalui beberapa keping gambar yang dirakam melalui telefon bimbit. Jejaka pilihan Erin sememangnya kacak, masih muda dan manis orangnya. Bak kata orang Indonesia, "pacar yang ganteng"!

Sebagai info, Erin pernah dilihat datang bersama teman lelakinya itu ketika dalam satu majlis amal sebuah majalah hiburan. Mereka dikatakan nampak mesra, sekaligus Erin mengakui lelaki yang dipanggil Walid itu ialah kekasihnya. Heh!

Jom tengok..!


ISU FOTO BERCIUM  - FATIN AFEEFA NAFI WANITA ITU DIRINYA

Baru-baru ini telah tersebarnya foto seorang wanita sedang bercium di laman sosial yang dikatakan mirip seperti wajah pelakon Fatin Afeefa.

Bagaimanapun, pelakon drama 'Red Velvet' itu tampil menafikan wanita dalam foto itu adalah dirinya seperti yang didakwa.

Kata Fatin atau nama sebenar Fatin Nur Afifah Shamsudin, dia tidak mengetahui kewujudan foto tersebut dan terkejut apabila ada pihak yang menuduh wanita dalam gambar itu adalah dia bersama kekasih.

"Saya tak tahu tentang foto tersebut dan itu bukan saya. Gila ke saya nak buat benda begitu kemudian post di Instagram.

Klik untuk gambar besar

"Sejujurnya, dua minggu lalu saya ada dengar fasal isu ini tapi saya tak tengok lagi gambar itu dan tak tahu siapa wanita mirip wajah saya.

"Seingat saya, hujung bulan lalu, Instagram saya tidak boleh diakses dan hanya boleh digunakan semula pada pagi hari keesokannya.

"Tetapi, tak ada pula foto cium tersebut, pelik!," katanya terkejut dengan fitnah yang dilemparkan kepadanya.

Semalam, ruangan gosip sebuah akhbar tempatan memaparkan penyebaran foto seorang wanita dipercayai pelakon berstatus janda bercium dengan kekasih.

Menurut tulisan dalam artikel itu, foto tersebut dipadam beberapa saat selepas dimuatnaik, namun beberapa laman blog hiburan sempat menyimpan paparan skrin sebagai bukti.

Sementara itu, Fatin tidak menolak ada individu yang cuba menfitnah dirinya berdasarkan kenyataan yang diberi dalam artikel tersebut.

"Saya rasa ada yang cuba nak jatuhkan saya dengan buat fitnah begini. Saya dah baca gosip tersebut dan kenyataan yang diberi seperti cuba merujuk kepada saya.

"Daripada cerita sumber tersebut, dia seolah-olah tahu di mana rumah saya, apa yang saya lakukan terhadap anak dan sebagainya.

"Saya tahu ini kerja siapa. Tapi tak apa, saya bersabar dahulu. Kalau dia melampau batas, saya tak teragak-agak untuk mengambil tindakan mahkamah," tegasnya.

Dalam pada itu, pelakon yang pernah popular menerusi filem 'Bulan' itu menafikan dia turut terbabit dengan pengambilan dadah dan mengabaikan tanggungjawab terhadap anak-anak.

Ujarnya, dia masih waras dan tidak mungkin mensia-siakan kehidupan serta karier yang sedang meningkat naik.

"Saya ibu tunggal yang membesarkan dua anak, orang tengok saya happy dengan hidup walaupun sebenarnya hati saya sedang bersedih.

"Disebabkan saya nampak gembira macam tak ada masalah dituduh ambil dadah pula, tak akan saya nak tunjuk sedih setiap saat.

"Saya tinggalkan anak di rumah ibu ketika bekerja. Selesai kerja, saya ambil semula. Saya perlu cari duit untuk mereka, jadi janganlah fitnah dan tuduh saya bukan-bukan," ujarnya.

Untuk rekod, Fatin telah berkahwin dengan pelakon Adam Shahz pada 21 Disember 2013 dan bercerai dengan talak satu pada 30 Mei lalu.

Hasil perkahwinan itu, mereka dikurniakan dua cahaya mata iaitu Adam Aisy Arrian, 4, dan Ivy Herra Sophia berusia dua tahun.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MIRA FILZAH: "MANA ADA UNFOLLOW, SAYA & ZIZAN MASIH KAWAN"

Timbul dakwaan mengatakan pelakon dan pengacara, Mira Filzah sudah 'unfollow' pelawak dan pelakon, Zizan Razak di Instagram kerana pengacara 'Nona' itu kini rapat dengan pelakon Remy Ishak.

Bagaimanapun, Mira, 25, ketika dihubungi menafikan dia sudah tidak menjadi pengikut IG Zizan dan memberitahu dia dengan Zizan masih lagi berkawan sampai sekarang dan mereka okay saja.

"Mana ada saya 'unfollow' Zizan. Tak ada apa-apa. Saya dan Zizan masih berkawan dan tak ada apa pun yang berlaku," katanya.

Mengulas mengenai hubungan dengan Remy, Mira berkata, dia dan Remy sudah empat kali berlakon bersama pada tahun ini sejak Jun lalu.

"Gandingan pertama kami menerusi filem Sangkar dan diikuti filem Rise: Ini Kalilah. Kemudian, kali ketiganya kami berlakon pula dalam drama Lelaki Kiriman Tuhan dan keempat, Pujaan Hati Kanda.

Klik untuk gambar besar

"Apapun, kami tidak bercinta tapi memang berkawan sebab bekerjasama. Lagi pun, macam mana nak bekerjasama kalau tanpa berkawan. Mungkin dengan hubungan kawan itu, kita jadi selesa untuk bekerjasama.

"Itu saja, memang tak ada apa-apa pun. Nak kata rapat pun, tidak. Hubungan kami hanya dasar rakan sekerja di satu tempat. Itu saja dan tidak ada lebih-lebih pun," katanya tegas.

Ditanya juga mengenai perwatakan Remy yang serius, pelakon drama bersiri 'Lelaki Kiran Tuhan' itu mengakuinya.

"Betul, Remy seorang yang serius. Namun, pada pandangan saya, dia (Remy) sangat komited dan profesional kalau bekerja.

"Tetapi, dia juga boleh dikata sangat mesra orangnya di set penggambaran. Tak adalah, dia bersikap terlalu serius sangat," tuturnya.

Mira atau nama sebenarnya Nur Amirah Filzah Badioezaman memberitahu Remy juga senang berkomunikasi dan dibawa berbincang.

Sehubungan itu, drama 'Pujaan Hati Kanda' arahan Eoon Shuhaini akan disiarkan slot Akasia di TV3 pada Disember ini.

Selain Mira dan Remy, drama ini dibintangi pelakon seperti Sarah Hildebrand, Syazwan Zulkifly, Elisya Sandha, Mustaqim Bahadon dan ramai lagi.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - JEP & SARI DEDAH WAJAH 'DARIYA INARA'

Akhirnya setelah genap seminggu kelahiran, Jep Sepahtu dan Sari Yanti mendedahkan wajah bayi pertama hasil perkahwinan mereka yang merupakan seorang perempuan kepada umum.

Menerusi akaun Instagram, pasangan ini memuatnaik gambar comel bayi mereka yang diberi nama Dariya Inara yang dilahirkan pada 25 April lalu.

Rata-rata peminat memuji kecomelan serta mendoakan agar Dariya Inara membesar dengan sihat dan menjadi seorang anak yang solehah.

Klik untuk gambar besar

Untuk makluman, Dariya Inara merupakan anak pertama bagi Jep manakala bagi Sari yang ketiga. Ini kerana Sari sebelum ini dikurniakan dua orang anak lelaki hasil perkahwinan terdahulu.

Sekali lagi tahniah kami ucapkan kepada Jep dan Sari. Semoga kebahagiaan keluarga mereka bertambah dengan kehadiran orang baru. Memang comel betul anak mereka berdua.

www.myartis.com / Sumber: Jep Sepahtu IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


6 GAMBAR - ALMY NADIA PREGNANT KALI KEDUA?

Menerusi laman Instagram Almy Nadia, dia dilihat memuat naik makanan yang masam-masam. Adakah Almy kini sedang mengandung anak kedua?

Bagi menguatkan lagi dakwaan ini apabila suaminya, Fizz Fairuz memuat naik gambar pucuk betik serta kapsyen dia berusaha mencari pucuk betik yang diminta oleh isterinya.

"Dari pagi sampai ke malam cari pucuk betik... kalau tak nak tu, senang je dapat..... Kalau kita nak memang susah nak cari.., akhirnya dapat jugaklah area KL ni... kena mencari lah.... Hhhmmm macam-macam permintaan.. ikut jelah.. hahahaha," ujar Fizz di laman IGnya.

Melalui komen yang ditinggalkan di gambar tersebut, ramai peminatnya yang mengucapkan tahniah kepada pelakon itu.

Bagaimanapun, sejauh mana kebenarannya kami belum pasti kerana hanya Almy dan suaminya sahaja yang boleh mengiyakan berita gembira tersebut

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


JAHATNYA... ADA NETIZEN DOAKAN BABY SHAKILLA KHORIRI MATI

Gara-gara sering memuat naik gambar babynya... ada netizen yang bengang dan meluahkan kata-kata seolah doa agar pelakon Shakilla Khoriri tidak terlalu teruja dengan babynya.

"Esok mati anak tu baru kau ada akal," kutuk netizen tersebut membuat pelakon itu kemudian membalasnya.

"Lately ni terlalu banyak nak diluah tapi terbuku dalam hati. Simpan dan pendam. Kadang tak ada yang mampu untuk redakan hati yang bergolak. Tapi lumrah manusia. Susah untuk kita memahami orang lain.

"Tapi at the end of the day, kau kena belajar handle RASA sendiri sebab kita manusia , bila terlalu berharap pada orang, Binasa hati.

"Saja nak bagi gelaran 'wonder women' pada diri sendiri bila ada satu hari duduk dan fikir apa yang aku lalui,
aku rasa LAYAK.

"Budak ni amanah Allah pada aku yang paling berharga. Sebab budak ni aku banyak belajar. Baik. Buruk.

"Well aku bukan lah manusia sempurna untuk dia tapi aku cuba sedaya upaya aku untuk dia jadi baik. Mungkin lebih baik dari kehidupan aku sekarang.

"Sayang nak tinggal budak ni. Tapi aku kena kerja untuk cari duit banyak untuk budak ni.

"Kadang aku merayu dekat Allah. Jika aku pernah buat salah dan dosa, Biar aku sendiri pikul. Biar dibalas pada aku. Bukan pada Ameena Sofia," tulisnya tabah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BULAN DEPAN - TASHA MANSHAHAR AKHIRI ZAMAN BUJANG

Selepas mengikat tali pertunangan pada 24 Disember tahun lalu, penyanyi lagu 'Terima Kasih Cinta', Tasha Manshahar bakal melangsungkan pernikahan dengan pasangannya yang juga penyampai radio, bulan depan.

"Kami mula berkenalan hujung 2016. Selepas hampir setahun, kami ambil keputusan untuk bertunang pula. Dari awal perhubungan hingga sekarang kami memang tidak terlalu bercerita.

"Bukan apa, dalam tempoh bertunang apa saja boleh terjadi. Kita tidak tahu hati orang. Mungkin ada suka begitu juga sebaliknya.

"Dalam masa sama, tidak perlu fikir apa yang orang mahu perkatakan atau buat spekulasi. Disebabkan itu, kami ambil pendekatan diam saja hingga tiba waktu sesuai barulah kami kongsikan," katanya kepada Harian Metro.

Tasha yang kini bertugas sebagai guru di sebuah sekolah di Melaka berkata, persiapan majlis perkahwinan mereka sudah 85 peratus siap.

Klik untuk gambar besar

Sehingga kini, Tasha atau nama penuhnya Nur Nadia Natasha Mohd Manshahar, 26, masih mahu merahsiakan siapa bakal suaminya. Namun terdahulu, Astro Gempak ada merungkai siapa gerangan tunangnya itu.

Jejaka tersebut adalah Raqib yang kini bertugas sebagai penyampai radio Zayan FM dan pernah menyertai rancangan Akademi Fantasia (AF9).

Raqib, 27, pernah menghasilkan single bersama kumpulan UNIC berjudul 'Bintang Syurga' dan muncul dengan album sendiri, 'Luahan Rasa' pada tahun 2014.

Selain itu, graduan Universiti Multimedia, Melaka itu juga pernah terbabit dalam beberapa program pengacaraan televisyen sebelum ini.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


11 GAMBAR - SEKITAR MAJLIS SANDING IRINA, ADIK MAYA KARIN

Mungkin ramai yang tidak mengenali Irina Melati... namun jika Maya Karin yang diketengahkan, pasti ramai yang kenal. Bagi yang masih tidak tahu, Irina ialah adik kepada Maya.

Baru-baru ini, Irina telah mengadakan majlis persandingan di kampung halamannya di Pulai Pinang. Untuk makluman, pada penghujung 2014, dia dan suami bernama Alex telah melangsungkan pernikahan mereka di London.

Melihat gambar-gambar ini, ramai yang tertanya... Maya dan Remy bila lagi? Heh.

Photo Credit: IG Maya Karin
Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISTERI SHIDEE: "BATUK BERDARAH TU DAH OKEY... CUMA ABANG MASIH ADA RASA PENING"

"Batuk berdarah tu dah okay... batuk-batuk pun dah semakin berkurang. Kami pun belum buat pemeriksaan doktor lagi, rasanya darah tu berkemungkinan sebab ada luka di bahagian mulut atau gusi. Lagipun batuk berdarah semalam sedikit sahaja dan hari ini dah tak ada. Cuma abang Shidee masih ada rasa pening, sakit kepala dan sakit badan.

"Saya tengok keadaan nampak semakin baik, makan pun okay. Jadi sekarang ini dia berehat di rumah dahulu, kalau keadaan makin teruk barulah kita bawa ke hospital," jelas isteri penyanyi Shidee iaitu Siti Fairunnisa Aziz yang berkongsi keadaan suaminya dimana dia semakin baik selepas terbabit kemalangan di kawasan kediamannya di PPR Pinggiran Bukit Jalil, Kuala Lumpur pada petang Ahad lalu.

Berkongsi perkembangan terkini, Fairunnisa memberitahu Shidee atau nama sebenarnya Rashid Abdul Wahab sudah semakin pulih dan tidak lagi mengalami batuk berdarah seperti dilaporkan media sebelum ini.

Klik untuk gambar besar

Sebelum ini, bekas peserta Gegar Vaganza musim kelapan (GV8) ini yang juga bilal di surau terkenaan tidak mengingati sama ada kemalangan itu berlaku disebabkan dia terjatuh atau dilanggar orang lain.

"Saya pergi ke surau menaiki skuter elektrik. Saya tak sedar apa-apa dan hanya tahu saya kemalangan apabila berada dalam ambulans dan dibawa ke Pusat Perubatan Universiti Kebangsaan Malaysia (PPUM) untuk pemeriksaan lanjut. Saya berada dalam keadaan lemah dan alami luka kecil. Doktor kata keadaan saya okey tapi apabila bangun saya pening dan rasa berpusing.

"Doktor buat imbasan sinar X sebanyak dua kali dan kata saya okey tiada luka dalaman tetapi rasanya saya kena pergi juga buat pemeriksaan sekali lagi kerana saya batuk keluar darah," katanya seperti dilaporkan pada hari kejadian.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEAKRABAN CHEF WAN DENGAN IBU DIPUJI RAMAI, KAGUM CARA LAYANAN

Bagi siapa yang sering mengikuti laman sosial Datuk Redzuawan Ismail atau panggilan mesranya Chef Wan, pasti akan tahu bahawa tukang masak terkenal itu sering memuat naik perkembangan terkini mengenai ahli keluarganya. Chef Wan sememangnya dikenali sebagai seorang yang amat mementingkan hubungan kekeluargaan dan seorang yang penyayang apabila tiba mengenai ahli keluarganya.

Baru-baru ini, Chef Wan ada memuat naik video memaparkan keakrabannya dengan insan paling dikasihinya, tidak lain tidak bukan ibunya sendiri iaitu Noraini Abdullah atau lebih manja dipanggil Cik Ani. Beliau turut berkongsi mengenai gelagat Cik Ani yang sering saja membuat perkara tidak mengikut masa dan ketika.

Cerita Chef Wan lagi, ketika cuba menidurkan ibunya, dia berbaring di sebelah. Rupa-rupanya dia yang terlebih dulu tertidur berbanding ibunya itu: "Asyik nak makan, Cik Ani nak tidur. Suruh tidur nak juga mengadap TV lama. 3.30pm you need your afternoon nap mother.

Klik untuk gambar besar
"Ahhh so wonderful to be semi retire spending more time with my mother. Alhamdulilah, kita dua-dua dah reput ni. Tidur kan emak semalam sleeping next to her in the end I was the one who fall asleep first. Emak asyik main-main dengan gigi palsu dia sekejap keluar lepas tu masuk balik. Ada bunyi lagi.. krap krup.. krap krup," tulis Chef Wan.

Video tersebut telah dimuat naik di laman Instagram milik Chef Wan dan ternyata, entri tersebut telah mendapat perhatian orang ramai yang rata-rata kagum melihat kasih sayang yang dicurahkan Chef Wan kepada ibunya.

Ramai yang memuji keakraban dan layanan istimewa yang diberikan Chef Wan untuk ibunya itu. Ini kerana, Chef Wan tidak pernah lekang memberikan perhatian dan sering memenuhi kehendak ibunya yang tersayang.

Malah, ramai yang mendoakan yang baik-baik buat Chef Wan di atas layanan baik yang diberikan kepada ibunya itu: "Alhamdulillah. Sayang betui chef dgn ibu chef. Semoga syurga tempat anak yang menyayangi ibunya macam ni. Untung ibu chef dapat anak yang terlalu syg kat dia," tulis putri_langkawi.

"Walaupun ramai mengata chef wan, rezeki tetap murah. Rezeki dari jaga mak, jaga ex wife dan jaga semua fan chef wan. Semoga panjang umur both chef wan dan cik ani," komen farasul. - "Suka sangat tengok, semoga syurga yang tertinggi untuk chefwan & ibu tercinta. Aamiin," tulis wani.flower.

Untuk makluman, Chef Wan pernah berkahwin tetapi kemudiannya bercerai dan mempunyai dua orang anak, pelakon dan usahawan Serina dan Muhammad Nazri yang juga merupakan seorang chef.

www.myartis.com / Sumber & foto: Astro Gempak & Instagram Chef Wan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDIE ALIAS TERPAKSA HENTIKAN RANCANGANNYA, MAK WAN JATUH PENGSAN TERKEJUT DAPAT TAJAAN TUNAI UMRAH

Program bual bicara 'Lady Didie Talk Show' terpaksa dihentikan siarannya selepas pelakon senior Mak Wan jatuh pengsan selama lima minit setelah dimaklumkan menjadi penerima sumbangan tajaan pakej menunaikan ibadah umrah. Detik cemas itu dikongsi oleh pelakon Didie Alias yang menyaksikan insiden itu semasa siaran langsung dalam sebuah program di laman Facebook, baru-baru ini.

Cerita Didie, dia selaku pengacara program terkejut apabila Mak Wan atau nama sebenarnya, Halimaton Saadiah Mohd Daud tiba-tiba sesak nafas dan pengsan selepas dimaklumkan mengenai sumbangan tersebut: "Semua kru di studio terkejut termasuklah saya! Mak Wan tiba-tiba sesak nafas, pitam dan pengsan dengan mata terbuka dan mulut ternganga kira-kira lima minit sebelum sedar semula.

"Kita terpaksa hentikan program tersebut... Mak Wan terkejut apabila mengetahui impiannya itu tercapai dan tak sangka ada pihak bermurah hati menajanya menunaikan umrah. Bagaimanapun keadaan semuanya terkawal dan kami sambung semula program selepas Mak Wan kembali stabil. Mungkin sebab Mak Wan ada asma menjadi faktor sesak nafas!" katanya.

Klik untuk gambar besar

Program bual bicara 'Lady Didie Talk Show' bersiaran selama 13 episod boleh ditonton di Facebook Lady Didie TV dan Youtube Didie TV setiap hari Jumaat dan Ahad pukul 9 malam. Dalam program tersebut, artis jemputan dan individu yang kurang bernasib baik akan diundang dan menerima sumbangan tajaan daripada penaja.

Sementara itu, Didie berkata pihak penaja bersetuju untuk memberikan sumbangan pakej umrah tersebut setelah mendengar luahan hati Mak Wan: "Mak Wan kata nak buat umrah itu memang impian dia sebab dia pun tak berapa sihat... sedih apabila dia kata sudah lama teringin nak pergi umrah, nak mati dekat sana dan sebagainya.

"Selepas berkongsi cerita, kita buat kejutan dengan menyerahkan mock up hadiah tajaan secara langsung dan dia sangat terkejut. InsyaAllah selepas Perintah Kawalan Pergerakan dan semua orang boleh keluar negara seperti biasa, Mak Wan akan berlepas ke Makkah," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAPSYEN & FOTO DIKAFANKAN - JOHAN AS'ARI BUAT PENGIKUTNYA TERSENTUH

Pelakon Johan As'ari menerusi laman Instagram miliknya telah memuatnaik sekeping foto yang memperlihatkan dirinya sedang dikafankan.

Tidak dapat dipastikan sama ada foto terbabit merupakan sedutan adegan drama yang sedang dilakonkan oleh Johan atau diambil ketika Johan sedang menghadiri kursus pengendalian jenazah.

Namun begitu, perkongsian Johan yang mula dikenali sebagai seorang pelakon semenjak tahun 2010 dan masih aktif sehingga kini itu menerusi ruangan kapsyen telah menyentuh hati peminat dan pengikutnya.

Klik untuk gambar besar

"Apa yang ada di alam sana ya sobat-sobat ku. Terima kasih kepada yang sudi menghantarkan aku kepadaNya baik yang memimpin, yang memandikan, yang mengkafankan, yang sembahyangkan jenazah ku kelak, yang akan memasukkan diri ku ke liang lahad, yang bakal membimbing ku di saat-saat akhir, mahupun yang mendoakan..

"Tamat sudah peranan ku. Sehingga kita berjumpa lagi, moga-moga di firdausi. Andai bila di syurga nanti tiada aku di sana biarlah diri ini mensucikan dosa," tulis Johan.

Rata-rata peminat turut berdoa agar pengakhiran hidup mereka ketika dijemput oleh Allah kelak akan dipemudahkan.

www.myartis.com / Sumber & foto: Astro Gempak & Instagram Johan As'ari

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REBECCA: "KALAU TIADA WARIS JAGA MUHAMMAD ARFAN, SAYA SUDI MEMBESARKANNYA"

"Kalau tiada waris yang boleh menjaga Muhammad Arfan, saya sudi untuk membesarkannya. Hati saya memang cepat tersentuh dan terguris kalau membaca berita mengenai anak kecil yang hilang tempat bergantung. Apatah lagi jika membaca berita mengenai anak yang didera tanpa perikemanusiaan. Ia membuatkan saya jadi sedih bercampur geram.

"Saya memang sayang dan sukakan kanak-kanak. Hati saya mudah tewas dengan anak kecil," kata pelakon Rebecca Nur Al Islam apabila naluri keibuannya tersentuh saat melihat kedukaan dialami kanak-kanak yatim piatu, Muhammad Arfan Ziqri, yang kehilangan ibu bapa dalam kecelakaan jalan raya.

Malah, menerusi perkongsian di laman sosial, bintang filem 'Keramat' itu akui berbesar hati untuk membela si kecil berusia setahun 10 bulan itu. Menurut Rabecca, 33, dia sendiri sudah mempunyai beberapa anak angkat.

"Menjadi kebiasaan saya, jika ada anak kecil yang dilihat memerlukan perlindungan dan jagaan, mereka akan dibawa pulang ke rumah. Sekalipun sudah mempunyai anak kandung, saya seronok dapat menambahkan 'zuriat'.

Klik untuk gambar besar

"Kalau tiada siapa yang sanggup menyalurkan kasih sayang buat mereka, saya sudi berbuat demikian. Dia masih terlalu kecil untuk memahami suratan yang terjadi. Tak sanggup saya melihat wajahnya yang naif," tutur Rebecca yang turut memberitahu cerita Muhammad Arfan, yang mengusik hati ramai orang itu benar-benar menjentik hatinya.
'zuriat'.

Ibu bapa Muhammad Arfan, Lans Koperal Muhammad Syakiran Shamsuddin, 30, yang bertugas di Balai Polis Seksyen 6, Shah Alam, dan Nurul Ashikin Kamaruddin, 27, meninggal dunia selepas motosikal ditunggang mereka merempuh belakang sebuah lori dalam kejadian di Jalan Syed Putra, Kuala Lumpur, 29 Oktober lalu.
'zuriat'.

Rebecca mendirikan rumah tangga dengan Datuk Nor Azam Sulaiman pada Januari 2011. Rumah tangga mereka diserikan dengan kehadiran cahaya mata, Nor Anggun Raverra, 7, Nor Anggerik Renesmee, 6, Nor Aliff Al-Raffael, 3, Nor Ahmat Al-Reaggan, setahun 3 bulan. Dia juga mempunyai anak angkat, Nor Adam Daniel, 11, dan Nor Aurora Riana, 10 bulan, selain dua anak tiri.

www.myartis.com / Sumber & foto: Berita Harian & Instagram Rebecca Nur Al Islam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AAISYAH LEBIH SUKA BARANG KEMAS DARIPADA MAINAN

Kebiasaannya kanak-kanak lebih suka permainan tetapi berbeza pula bagi anak bongsu kepada pasangan selebiti, Rozita Che Wan dan Zain Saidin iaitu Aaisyah Dhia Rana yang lebih suka barang kemas. Menerusi laman Instaram, baru-baru ini Rozita atau lebih mesfa disapa Che Ta itu ada berkongsikan gelagat anak perempuannya ketika dibawa ke kedai mainan. Kata Che Ta lagi, bukan dia yang mengajar anaknya sukakan barang kemas tetapi itu adalah minat anaknya.

"Bawa dia pergi toys r us, tak heqan (hairan) pun nak beli apa. Dia ikut kami p @habibjewelsofficial, dia qeyau (keriau) nak qantai (rantai)… tak boleh keqap-keqap (kerap-kerap) bawak dia p @habibjewelsofficial. By the way, kesukaan budak-budak bukan kita yang mengajaq (mengajar). Dia suka, dia minat, dia mau (mahu) apa yang dia nampak depan mata.

"Kalau dah celik mata nampak mak dia pakai gelang sampai ke siku, subang sampai ke bau (bahu), memang tu (itu) yang dia mau (mahu)! So, please tak payah nak komen macam-macam. Orang lain cara pun lain. Jangan ingat orang lain pun macam kita. Cara masing-masing berbeza. #takdakbendanakkomensimpanjaritu," kongsinya.

Perkongsian Che Ta itu mendapat pelbagai reaksi daripada netizen yang mengatakan sudah tentu anaknya akan mempunyai minat sama seperti ibunya. Malah ada yang menyokong minat Aaisyah itu kerana emas adalah pelaburan yang bagus untuk masa depan. Apa pun betul kata netizen tak perlulah nak berikan komen kecaman. Setiap kanak-kanak mempunyai minat mereka sendiri dan cara hidup setiap keluarga berbeza-beza.

Klik untuk gambar besar

www.myartis.com / Sumber &n foto: Rotikaya & Instagram Rozita Che Wan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PATAH BALIK, SAH CERAI TALAK DUA : BEKAS ISTERI PU ABU: "BAYI SAYA TIDAK AKTIF"

"Ketika hakim buat keputusan (penceraian tidak sah) itu, sebenarnya ada kenyataan yang tidak penuh daripada pihak saya. Ada maklumat yang tidak cukup membuatkan perceraian itu tidak sah dan saya terpaksa berpatah balik bagi menambah kenyataan.

"Ketika dalam perjalanan pulang ke rumah selepas prosiding pagi tadi (Rabu), saya baru teringat ada kenyataan yang saya tidak jelaskan kepada mahkamah.

"Saya dan Ain terpaksa berpatah semula ke sana dan mahkamah akhirnya memutuskan kami sah bercerai," demikian kata bekas peserta program Pencetus Ummah (PU) Abu Sufyan yang enggan berkongsikan kenyataan tambahan itu tersebut kepada umum.

Semalam, rata-rata netizen merasa gembira apabila Mahkamah Rendah Syariah Klang memutuskan lafaz talak yang dibuat PU Abu terhadap isterinya, Ain Afini menerusi Whatsapp tidak sah.

Bagaimanapun, rumahtangga PU Abu dan Ain akhirnya menemui titik nokhtah apabila pasangan itu disahkan bercerai dengan talak dua selepas kedua mereka kembali ke mahkamah semula susulan PU Abu dikatakan tidak memberi kenyataan penuh.

Klik untuk gambar besar

Sementara itu, Ain mengesahkan perkara tersebut namun tidak dapat berkongsikan kenyataan tambahan PU Abu yang dikemukakan kepada mahkamah kerana melibatkan aib bekas suaminya.

"Kami sambung bicara kes waktu petang. Ada maklumat pihak lelaki yang tak lengkap sewaktu perbicaraan pagi. Itu yang menjadi punca talak tak sah. Jadi kalau ikutkan mahkamah (keputusan) macam tu la... jatuh talak dua. Tapi maaf saya tak dapat kongsikan (fakta tambahan yang dikemukakan kepada mahkamah) kerana ia melibatkan aib di pihak sana," ujarnya.

Pada 28 Januari tahun lalu, PU Abu dan Ain Afini telah bercerai talak satu dan rujuk semula kira-kira sebulan kemudian. Bagaimanapun, PU Abu menghantar teks lafaz cerai menerusi WhatsApp pada pukul 11.44 pagi, 13 Mac lalu selepas seminggu meninggalkan Ain Afini. Ain Afini yang kini sarat hamil tujuh bulan dijangka bersalin 10 Julai depan.

Dalam pada itu, bekas isteri PU Abu itu turut meluahkan rasa sedih selepas anak yang kandungnya didapati kurang aktif akibat dari tekanan yang dialaminya sepanjang proses penceraian dan mungkin kerana kontroversi yang menghimpit dirinya.

Menurut Ain, selepas pemeriksaan dilakukan beberapa minggu lalu, doktor melaporkan bahawa keadaan bayi dalam kandungan kurang aktif dan memintanya untuk lebihkan rehat dan tidak terlalu tertekan.

"Sebenarnya keadaan kandungan tidak berapa baik, sewaktu pemeriksaan beberapa minggu lepas doktor kata bayi saya tidak aktif. Doktor nasihatkan saya supaya tidak terus berada dalam tekanan dan banyakkan berehat," jelasnya.

Kemelut yang akhirnya berakhir hari ini selepas mereka disahkan bercerai dengan talak dua, Ain menganggap segala apa yang berlaku terhadapnya kini punya hikmah tersendiri dan beliau redha.

"Ustaz mahu kembali, namun saya menolak. Untuk apa? Dia pun sudah ada isteri. Saya tiada apa-apa nasihat padanya, biarlah dia dengan kehidupannya sekarang. Saya kuat apabila mendapat sokongan ibu bapa dan keluarga di sini," tuturnya.

www.myartis.com / Sumber: mStar & Utusan Online

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::